Irekia Eusko Jaurlaritza - Gobierno Vasco :: OKencasa mendekotasuna duten adinekoak zaintzen dituzten 1.000 pertsonarengana iritsiko da\nOKencasa mendekotasuna duten adinekoak…\nOKencasa__4_.jpg Iturria: Irekia\nOKencasa__5_.jpg Iturria: Irekia\nOKencasa__6_.jpg Iturria: Irekia\nOKencasa__1_.jpg Iturria: Irekia\nOKencasa__3_.jpg Iturria: Irekia\nOKencasa__2_.jpg Iturria: Irekia\nHedatu egingo da laguntza-programa, EuskalHerriko Unibertsitateko eta London School ofEconomics-eko talde zientifikoek beremetodologia baliozkotu eta gero\nUPV/EHUk OKencasak zaintzaileen ongizateandituen efektu positiboak berretsi ditu, eta London School of Economics-ek programak kostuetandakarren aurrezpena nabarmendu du\n2018an abiarazi zen proiektua eta prestakuntza, antolakuntza-tresnak, laguntza psikosoziala eta zerbitzu erabilgarrietako abantailak uztartzenditu, zaintzen dutenak zaintzeko\nOKencasa beste fase batean sartu da senide zaintzaileeneguneroko bizitza errazteko helburuan. Etxeanmendekotasuna duten adineko senideak zaintzen dituzten1.000 pertsonari hedatu zaie programa, laguntza-sistema baten bidez; horretara sartzeko atea, bada, Zaindoo gailumugikorretarako aplikazioa da. Horren bidez, harremaneta laguntza-bide bat sortzen da zaintzailearekin, eta efektu positiboak sortzen ditu bere ongizatean, are pertsonak halako teknologiak inoiz erabili ez baditu ere.\nOKencasak baliozkotze zientifiko sendo baten berrespenadu. UPV/EHUko adituek\n–Igone Etxeberria doktoreak zuzenduta– programaren efektu positiboak berretsi dituzte, 2019ko apiriletik2020ko otsailera bitartean 210 familiarekin egindakoazterlan kliniko baten bidez. London School ofEconomics-eko izen handiko ikerlari Joan Costa i Fontekzuzendutako talde batek, bere aldetik, ziurtatu du OKencasaren metodologiak sistema publikoaren zenbaitarlotan aurreztea dakarrela.\nProgramaren fase berri honen aurkezpena gaur egin dute Donostian, eta Gizarte Politiketako foru-diputatu Maite Peñak, Gizarte Politiketako sailburuorde Lide Amilibiak, geriatriako mediku espezialista eta Sesosgiko zuzendari tekniko Juan José Calvok eta ekimen aitzindari honen sustatzaile eta arduradun Iñigo Kortabitartek parte hartu dute.\n‘Zaintzen dutenak zaintzen’ premisari helduta, OKencasakprestakuntza, antolakuntza-tresnak, laguntza psikosozialaeta zerbitzu erabilgarrietako abantailak uztartzen ditu, senide zaintzaileak laguntzeko.\nHurrengo bi hamarkadetan zehar, baby boom-aren belaunaldiak 65 urte beteko ditu eta horrek esan nahi du Euskadin, urtero, 33.000 pertsona gehiago izango direla 65 urtetik gorakoen biztanleria-taldean. Faktore horrek eta bizi-itxaropen handiagoak eta gaixotasunneurodegeneratiboen gorakadak mendekotasuna dutenadineko pertsona gehiago izatea ekarriko dute, eta horietako gehienak senideek zaintzen dituzte etxean.\n2018tik 2020ra bitartean egin zen programa pilotuanDonostiako 210 familia lagundu zituen OKencasak. Orain, bada, mendekotasuna duten senideak zaintzen dituzten1.000 pertsona doan laguntzea da xedea. Hori lortzeko, Irunera, Pasaiara, Errenteriara eta Ataunera ere hedatukoda proiektua. Programa, funtsean, mendekotasuna dutensenideak (dementziak, mugikortasun murriztua–osteoartrosia, hezurrak eta artikulazioak, bizkarrezurraeta bizkarra, osteoporosia–, gaixotasun kardiobaskularrakedo zerebrobaskularrak, Parkinson-en gaixotasuna edodiabetesa) zaintzen dituzten pertsonei zuzenduta dago.\nProiektuan parte hartzeko, beste betekizun batzuen artean, beharrezkoa da zaindu beharreko mendeko pertsonakmendekotasun-maila bat aitortua izatea. Plazak mugatuakdirenez, aukeraketa bat egingo da betekizunak betetzendituzten familien artean. Interesdunek 943 003 723 telefono-zenbakira hots egin dezakete programaren baldintzen eta ezaugarrien berri izateko.\nMaite Peña: “Zaintza, esperimentazioa eta etorkizuna”\nMaite Peña Gizarte Politikako foru diputatuak OKencasaproiektuak Gipuzkoarentzat duen “balio izugarria” azpimarratu du: “Garai zailak bizi ditugu, berrikuntza, elkartasuna eta zaintza funtsezkoak diren garaiak; proiektuaren funtsezko ezaugarriak direnak”.\nEtorkizuna Eraikizek bultzatutako proiektu “giltzarria” da, eta diputatuak bere filosofia esperimentala eta etorkizuneko erronkei erantzuteko gaitasuna nabarmenduditu: mendekotasuna duten pertsonak zaintzea, zaintzaileak zainduz, gero eta zaharragoa den gizartebatean.\nBestalde, Maite Peñak esan du albiste “bikaina” delaproiektua 1.000 familiari eta Gipuzkoako udalerrigehiagotara zabaltzea. “OKencasa gero eta pertsonagehiagorengana iritsiko da, familia zaintzaileei beharrezkobabesa eskainiz, eta mendekotasuna duten pertsonen zeinhaien familien beharrak eta eskaerak beti erdiguneanipiniz”, zehaztu du.\nIñigo Kortabitarte: “Bizi-kalitatea hobetzea”\n“OKencasak bultzada irmoa jaso du Gipuzkoako ForuAldundiko Gizarte Zerbitzuetako Sailetik, EuskoJaurlaritzaren Berdintasun, Justizia eta GizartePolitiketako Sailatik eta Donostiako Udaletik. Horiek eta gainerako administrazioek funtsezko rola jokatu zutenereduaren baliozkotze zientifikoaren fasean”, Iñigo Kortabitartek administrazioak eskertzeko esan duenez. Gainera, programaren ezaugarriak eta helburuak azalduditu. Programak, bada, funtsezko laguntza izan nahi du Gipuzkoan mendekotasun bat aitortuta duten 25.000tik gora adineko pertsona zaintzen dituzten pertsonentzako. Horien % 80 etxean zaintzen dituzte, eta zainketarenlidergoa familiek hartzen dute beren gain nagusiki. “Helburua da zaintzaileen bizi-kalitatea hobetzea, zainketaren egunerokoa erraztea eta zainketa mendekopertsonentzako ahalik eta kalitate handienekoa izate”, Kortabitartek nabarmendu duenez. Zera azaldu du, halaber: “Funtsezkoa da familia zaintzaileek egiten dutenlan handia ikusaraztea eta aitortzea, eta zaintzaileeilaguntza egokia ematea zaintzeko egoerak hartzen luzeetan”.\nJuan José Calvo: “Etxeko arretaren aldeko apustua, baita zaintzailearen aldekoa ere”\nJuan José Calvok, geriatriako mediku espezialistak eta Sesosgiko zuzendari teknikoak, nabarmendu du zer-nolakogarrantzia duen zaintzaileak laguntzeak: “OKencasa eta bestelako proiektu berritzaileak diseinatzeak adinekoenarreta hobetzen du; arreta hori da, hain zuzen ere, gizartezahartu batek aurrez aurre duen eta hurrengo urteetan ere joera bera jarraituko duen erronketako bat”. Horregatik, Sesosgi OKencasan inplikatu da; izan ere, “etxeko arretafuntsezkoa da eta, ondorioz, baita zaintzailea zaintzeaere”.\nLide Amilibia: “Tresna osagarri bat”\nLide Amilibiak, Gizarte Politiketako sailburuordeak, nabarmendu duenez, tresna hau “zaintzaileei zuzendutadauden eta Euskadin jada abian dauden beste zerbitzu eta prestazio ekonomiko batzuen osagarria da. Esate baterako, zaintzaileak laguntzeko udal-zerbitzuak, familienatsedenaldirako zerbitzuak, laguntza-produktuakeskuratzea (laguntza teknikoak) edo familia-ingurunekozainketetarako prestazio ekonomikoa”.\nZaindoo, sartzeko atea\nOKencasa laguntza-sistemara sartzeko atea Zaindoo gailumugikorretarako aplikazioa da. Horren bidez, interakzio-bide erraz eta efektibo bat ezartzen da zaintzailearen eta OKencasaren artean. Harreman horri esker, zainketareneta zaintzailearen egoeraren eboluzioaren jarraipena egindaiteke.\nZaindoori esker, zaintzaileak tresnak, baliabideak eta trebakuntza eskura ditzake, aurrez aurre eskuratzekozailak izango liratekeenak.\nZainketaren antolakuntza eta familia-koordinazioa\nOKencasak zenbait tresna ditu familian zainketa-lanakkoordinatzen laguntzeko eta erantzunkidetasuna errazteko.\nPrestakuntza-pilulak eskaintzen dira senidea hobeto zaintzen ikasteko, bai eta nork bere burua efikaziaz zaintzeko ere, zainketak zaintzailearen osasun fisikoan eta emozionalean duen eragina arintzeko.\nOKencasaren erabiltzaileek familia-zainketaren espezialista bat dute; haien babesa da, une konplikatuetan.\nZerbitzuak eskuratzeko aukera; tartean, hauek: fisioterapia, etxearen egokitzapena eta administrazio-kudeaketetarako lege-aholkularitza edo gestoria, baldintza ekonomiko onuragarrietan.\nGainera, OKencasak aukera ematen du laguntza modu ezpresentzialean jasotzeko; hori bereziki garrantzitsua da COVID-19ak eragindako egungo egoeran.\nHobekuntza-emaitzak familia zaintzaileetan\nEuskal Herriko Unibertsitateko Igone Etxeberria doktoreak zuzendu duen ikerketak berretsi du programakefektu positiboak dituela zaintzaileengan. Bada, honahemen fase pilotuan atera diren ondorio nagusietakobatzuk:\nZaintzaile errearen sindromea gainkarga fisiko eta emozionalean (estresa, antsietatea, depresioa, eta abar) datza, eta zaintzaile askok pairatzen dute. OKencasakematen dien laguntzari esker, gainkarga gutxitu egiten da, intentsitate ertaineko efektuarekin.\nAutoefikazia zaintzaileak zainketaren egunerokoakplanteatzen dituen egoerak arrakastaz jorratzeko eta ebazteko duen gaitasuna da. OKencasak ematen dituentresnei esker, gaitasun eta efikazia handiagoa dituzaintzaileak eguneroko erronkei aurre egiteko, eta bereautoefikazia handitu egiten da, intentsitate ertain-altukoefektuarekin.\nGainkarga-, estres- eta antsietate-mailetan eragindakohobekuntzei, autoefikazia handitzeari eta, ondorioz, zainketari eskainitako denbora murrizteari esker, zaintzailea, oro har, gogobeteago dago, intentsitateertaineko efektuarekin.\nProgramaren kostu-eraginkortasunaren emaitzak\nKostu-eraginkortasunaren azterketa Joan Costa i Font izenhandiko ikerlariak zuzendu du, eta OKencasak hiru arlotandituen inpaktu ekonomiko positiboak zehaztu ditu. Hauekdira arloak: lan-merkatua, laguntza-baliabide publikoakerabiltzea eta hautemandako bizi-kalitatea.\nLan-merkatua. Inpaktu ekonomikoa: 1.954 euro pertsonako eta urteko.\nOKencasak lagundu dituen eta lan egiten dutenzaintzaileen zainketa-testuingurua hobetu egiten da, eta horrek beren lanean sortzen diren aldaketak murrizteadakar. Ondorioz, lan-kostu txikiagoa sortzen da (1.954 euro pertsonako eta urteko).\nLaguntza-baliabide publikoen erabilera. Sortutakoaurrezkia: 2.614,9 euro pertsonako eta urteko.\nZaintzailearen ongizatea hobetzeak familiak laguntza-baliabideak (telelaguntza, eguneko zentroak edo egoitzakoplaza) erabiltzeko duen beharra murriztea dakar, eta horrek esku hartzearen kostuaren % 100eko itzulerasortzen du. Inbertitutako euro bakoitzeko bi euro berreskuratzen dira.\nHautemandako bizi-kalitatea. Inpaktu ekonomikoa: 13.965 euro pertsonako eta urteko.\nOKencasak lagundutako pertsonek bizipoz handiagoadute, eta bakartasun-pertzepzio txikiagoa. QALY metodologiaren arabera, hautemandako bizi-kalitateahanditzea pertsonaren urteko errentan 13.965 eurokoigoera izatearen baliokidea izango litzateke.\nOKencasak adostasun handia bultzatu du zaintzaileeilaguntza emateko beharraren inguruan, bai eta guregizartean zainketaren garrantzia ikusarazteko eta aitortzeko helburuaren inguruan ere.\nHori dela-eta, OKencasak Gipuzkoako Foru AldundiarenGizarte Politiketako Sailaren eta Eusko JaurlaritzarenBerdintasun, Justizia eta Gizarte Politiketako Sailarenbultzada eta Donostiako, Pasaiako, Errenteriako, Irungoeta Ataungo udalen inplikazioa ditu.\nHainbat esparrutako erakundeek ere kolaboratzen duteOKencasarekin; hauek, hain zuzen: GipuzkoakoFarmazialarien Elkargo Ofiziala, Euskal HerrikoUnibertsitatea, Afagi (Alzheimer-en gaixotasunaren eta beste dementzia batzuen elkartea), Aspargi (Parkinson-en gaixotasunaren Gipuzkoako elkartea), ATECE (Hartutakokalte zerebralaren elkartea), Agaer-Egge (Gaixotasunerreumatikoak dituzten pertsonen elkartea), KZGuneasarea, Metaposta eta Nazaret prestakuntza-zentroa.\nHonako erakunde hauek ere funtsezkoak izan zirenproiektuaren baliozkotze zientifikoaren fasean: Gipuzkoako Erizainen Elkargo Ofiziala, GipuzkoakoMedikuen Elkargo Ofiziala, Deustuko Unibertsitatea, Matía Fundazioa, Dimensión, BetiON, Aspegi, Nagusilan, Hartmann, IMQ Igurco, La Perla, Adas, Donostia Kultura, Donostiako Musika Hamabostaldia, Basque CulinaryCenter, Hegalak eta Martin Berasategi.\nMaite Peña, Gipuzkoako Gizarte Politikako diputatua, Iñigo Kortabitarte, Okencasa proiektuaren sustatzailea eta Juan José Calvo, Geriatriako mediku espezialista


Maiatzaren 17an, igandez, eguerdiko meza nagusirako zabaldu zuten Arantzazuko basilika, bi hilabeteko itxialdiaren ondoren.\nHogei lagun inguru elkartu ziren basilikan, Arantzazuko frantziskotar anaidiarekin batera, eukaristia ospatzera.\nBasilikako bankuetan, seinalatuta, bakoitzanon eseri, behar besteko distantzia gorde ahal izateko. Hidrogelak, sarreran, eskuak garbitzeko eta maskarillak eliztar ia guztien aurpegietan.\nArgazkia ezohikoa, baina Arantzazuko liturgia, beti bezain zaindua. Hurrengo igandean, maiatzaren 24an, 60 pertsona inguru batu ziren meza nagusira.\nOraingoz, eta koronabirusaren krisia gainditu artean, aste osoan, meza bakarra ospatuko da Arantzazun: igandetan, eguerdiko 12etan. Hala erabaki du Frantziskotar anaidiak, segurtasun berme guztiak errespetatu ahal izateko.\nArantzazuko basilikak 900 lagunentzat du tokia, baina bolada batez, ezinbestekoa izango da tokiak mugatzea, distantziak zaintzea eta behar adinako neurriak hartzea, inguruko inor ez kutsatzeko.\nArantzazuko anaidiak tinko eutsi dio orain arte koronabirusaren arriskuari eta ezinbestekoa da elkar zaintzen segitzea.\nARANTZAZUN OSTATU. ORAIN ZER?\nDitxosozko koronabirusak bazter guztiak nahastu ditu, baita Arantzazu ere. Bi hilabete luzez Arantzazuko tabernak, jatetxeak eta hotel zein ostatuak itxita egon dira, ezinbestez. Etorkizunari kezkaz begiratzen diote. Egoera guzti hau nola bizi izan duten eta etorkizuna nola ikusten duten galdetu nahi izan diegu.\nMiren eta Ana,\nGu etxean denok ondo egon gara, familia handia eta adin desberdinekoak 14 urtetik 91 urte arte. 9 lagun gara etxean eta normalean ez gara hainbeste denbora denok batera egoten. Hasieran oso isolatuta egon ginen eta ardura askorekin edadeko jendea daukagulako. Baina oso ondo, Arantzazu geurea bakarrik bezala sentitu dugu eta aldekoekin lotura gehiago bezala. Egon ziren egun batzuk Aste Santuan ,ezagututa Arantzazun Aste Santua zelakoa zen, ba ezin sinistu sentsazio hori geneukala, isiltasun hori eta natura gertuago bezala.\nBeste alde batetik negozioaren ardura daukagu, hasieran ezin genuen sinistu, urduri bezala eta orain nola hasi eta segurtasuna eta guzti hori, gogorra da. Ez dugu pentsatzen uda ona izango dela, urte arraroa izango da. Baina Arantzazun urteetan zehar garai desberdinak egon dira, jende gehiagorekin, gutxiagorekin…\nEzjakintasun hori uste dugu sektore guztietan dagoela eta pazientziaz hartu beharko dugu. Baina egia esanda ondo egon gara.\nPili eta Julen,\nArantzazun sekula bizi izan ez den zerbait izan da oraingoa... Egun hauetan horrelako eguraldia eta inor ez Arantzazun. Beste urteetan tope egongo ginateke lanean, baina aurten etxe barruan egotea tokatu zaigu. Hemen bertatik paseoak emateko aukera eman digu geldialdi honek. Ni sekula baino gehiago ari naiz ibiltzen.\nOraina, etorkizuna, arraro ikusten ditugu. Neurriak arintzen doazen heinean jendea Arantzazura etortzen hasiko dela uste dugu. Mendira, kirola egitera, paisaiaz disfrutatzera etorriko da probintziako jendea eta ordurako taberna irekita izango dugu, asteburutan behintzat. Erantzunaren arabera jatetxea ere martxan jar genezake, baina kasik seguru hotela, udaran behintzat, itxita izango dugula.\nBeatriz eta Anjel Mari,\nAzken bi hilabeteak oso gogorrak izan dira. Etxealdi honek Milikua taberna ixtera behartu gaitu. Etorkizunari buruzko galdera lehendik genuen bueltaka, baina krisialdi honek erabakia hartzera bultzatu gaitu.\nNegozioa etxeko hiruron artean generaman, Arantza, Anjel Mari eta hiruron artean. Arantxa luze joko duen gaixotasun batek harrapatu du. Anjel Mari, belaunetik operatuta, baja da. Ni bakarrik tabernari heltzeko, gehiegi. Gainera, epe motzera etorkizuna datorren bezala etorrita, ba ez du animo gehiegirik ematen. Burutik ere pasa zaigu taberna alokairuan jartzea, edo eta km 0 eta bertako produktuak saltzen dituen dendatxo bat jartzea ere, baina lokala eta etxea bat izanik obra handia eskatzen zuen guztiak. Bestalde, panorama honekin eta atzetik inor ez datorrela ikusita... inbertsio gehiegi.\nErabakia hartu artean gau asko pasa ditugu lo egin ezinik, baina buelta eman diot eta behin itxi egingo dugula erabaki eta gero hasi naiz nire burua birziklatzen, aurrera begira. 59 urte gainean izanda ez da erraza, baina aurrera begiratzea besterik ez dago!\nJoxe Mari Azkue,\nBai,udarari begiratuz,beste behin, amets ginen,hemen, Arantzazun “ASIS TOPAGUNEAN” elkartzeko, bilaketa-bideari jarraituz gogo-jardunak egiteko, barne-lan isila, hausnarketa sakona egiteko; bizitzako norabideak eta jarrerak aztertu eta berritzeko... Dena prestatua genuen, zuri, bake-bila zabiltzan horri, beste behin, eskaintza egiteko.”ASIS TOPAGUNEA” zure etxea baita.\nBaina, koronabirusak sortu digun egoera larri eta tamalgarriak eta etorkizunaren zalantzak “ASIS TOPAGUNEKO” ateak istera behartu gaitu. Saminez esaten dugu, baina, hala da. Min du bihotzak! Hiru hilabetean zehar -ekaina, uztaila eta Abuztua- ez da gogo-jardunik izango, ez bilaketa batzarrik, ez eta jardunaldi berezirik Arantzazun. Min dugu bihotzean,min isila, barne-mina!!!\nBaina, guretzat ere, pertsonak du lehentasuna, biziarengatik dena egiteko prest gaude. Bizia maite dugu!\nHorregatik, aurtengo udaran zure presentzia, zure hurbiltasunaren hutsunea sentiduko dugu, baina,gure bihotzean, otoitzean, gurekin izango zera….Izan bihotz!\nNeguan Hotela itxita egoten da. Ireki genuenerako urduritasuna zen nagusi... Alarma egoera etorri zen eta ERTEa eskatu genuen eta administrazioaren isiltasuna dela eta apirilaren hirugarren astean egin zen efektibo. Udaberri eta udara hasierarako taldeak eta kongresuak direla eta, erreserba asko genituen lotuta. Dana bertan behera erori zaigu, erreserba guzti horiek kantzelatzen joan baitira pixkanaka. Ziurgabetasuna da nagusi, inork ez daki zer gertatuko den, eta gelditzen zitzaizkigun erreserba apur horiek ere poliki-poliki erortzen ari dira.\nAstean behin edo etorri naiz Arantzazura hozkailuak begiratzea, mantenu lanak egitera eta dana ondo dagoela ikustera. Espero dut pixkanaka jendea animatzen hastea. Egoera berri honetan Arantzazuk badauka zer eskainia: parke naturala, lasaitasuna... Oporretan dena ez baita "sol y playa". Sare sozialetan turismo berde hori bultzatzen ari gara, baina jendeak konfiantza behar du. Zentzu horretan guk segurtasun-protokolo guztiak beteko ditugu. Beldurrak eta kezkak alde batera utzi eta bezeroaren konfiantza berreskuratzea da helburua.\nZelai Zabal jatetxea\nAlarma egoera indarrean jarri zenean sorpresa handia hartu genuen, lehenengo egunetan gertatzen ari zena sinistu ezinik genbiltzan. Gainera San Jose egunean lan asko egiten dugu eta kamarak beteta genituen. Zer egin genero guzti horrekin? Pixkanaka jan guzti hori aprobetxatzen joan gara. Egoera benetan sinestezina eta guztiz arraroa guretzat. Arantzazu horrela hutsik ikustea ere!\nEgunak pasa ahala "niretzako denbora" baneukala esaten nion neure buruari, baina ez dut ezer disfrutatu. Buruan gauza eta kezka gehiegi: Aste Santua, ezkontzak, lehen jaunartzeak, Korpus eguna... Hori guztia lana eta fakturazioa zen, urteari aurre egiteko, eta dena erori egin da, anulatu, kantzelatu... ERTEan egon gara, Oñatiko udaletxeak laguntzak eman ditu ostalarientzat...\nEtorkizunari begira, ba hasi da eguraldi ona, gehiago edo gutxiago, Arantzazura beti etorriko da jendea. Egoerak uzten digun heinean guk ireki egingo dugu eta %50ean egingo dugu lan, protokoloak agintzen dituen neurri guztiak betez. Baikor begiratzen diogu etorkizunari eta egoera berri honetara moldatu beharko dugu.


Laudio Arabako udalerri errukiorren sarean sartu da, inor bakarrik hil ez dadin | zuIN\nLaudio Arabako udalerri errukiorren sarean sartu da, inor bakarrik hil ez dadin\nForu-erakundearen gobernu-programaren jarduera-ardatzean kokatzen da eta programa horrek proposatzen du “gizarte-politiken bidez gizarte-kohesioa bermatuko duen giza garapena lortzea, zahartzeari arreta berezia jarriz”\nLaudioko Udalak, Ander Añibarro alkatearen ordezkaritzarekin, Josune Irabien Amurrioko alkatearekin eta Ernesto Sáinz Lanchares Aguraingo lehen zinegotziarekin bilera egin zuen atzo Emilio Sola Gizarte Gaietarako diputatuarekin, bizitzaren amaieran dauden pertsonei arreta emateko auzokoen sarea ehuntzen hasteko. Foru diputatuak azaldu zuenez, ekimen honen helburua “inor bakarrik ez hiltzea da”.\nHori lortzeko, funtsezkoa izango da lagun hurkoarekin konprometitutako herritarren zeregina, berdinen arteko laguntza gisa ulertu behar baita, elkartasuna, eta ez penak, errukiak edo karitateak gidatutako esku-hartzea. Aldundiak eta bileran parte hartu zuten hiru udalek antolatu nahi duten mekanismoak helburu du gizartea inplikatzea, bizitzaren amaierako prozesuan aktiboki parte har dezan, babesa, kontsolamendua eta maitasuna eskainiz, elkartasunean eta auzolanean oinarrituta.\n“Araba Vecindario Compasivo” proiektuak, COVID-19ren pandemiak sortutako egoeraren ondoren, duela urtebete hasitako lanari heldu dio berriz ere; izan ere, Euskal Autonomia Erkidegoko hainbat herritan arlo horretan lanean ari diren eragile eta erakunde sozialak tartean sartu dira. Gasteizek dagoeneko parte hartzen du ekimen horretan, eta, besteak beste, bizitzaren amaierari aurre egiteko topaketak eta prestakuntza sustatzea jasotzen du. Horrela, Arabako erakundeak hasi dira sare hori ehuntzen, eta, lehenik eta behin, Araban sortu eta Euskadi osora zabaldu nahi dute, Eusko Jaurlaritzarekin lankidetzan.\nIzan ere, auzokide errukiorren proiektu honek aldaketa sozial eta kulturalerako dinamikak sortu nahi ditu, gizartea bizitzaren amaierako prozesuan aktiboki parte har dezan, laguntza, kontsolamendua eta maitasuna eskainiz, elkartasunetik eta komunitatearen eta auzokideen auzolanetik abiatuta, eta inor bakarrik hil ez dadin.\nEkimena Aldundiaren gobernu-programaren jarduera-ardatzaren barruan kokatzen da; izan ere, gizarte-politiken bidez gizarte-kohesioa bermatuko duen giza garapena lortzea proposatzen da, zahartzeari arreta berezia jarriz.\nAtalak/Categorías Udala, Gizarte-ongizate, Osasuna, Jendartea, Hirugarren adina\n← Udaltzaingoak informazio-kanpaina bat abiarazi du, udan lapurretak saihesteko eta herritarren segurtasuna hobetzeko\nAntonio Oyarzabalen kontzertua Euskalduna Jauregian →


Ahoz, obraz, lumaz - GARA\nEuskal idazleen elkartearen 28. urtemuga | Txillardegiri eta Piarres Xarritoni gorazarre\nAhoz, obraz, lumaz\nPiarres, ez duzu ene aholkuen beharrik zer egin dezakezun jakiteko. Halere dolu nuke zure oroimenak idazten ez bazenitu. Eta hala beharrean, margnetofonoan hartuko zaitugu, haatik aldizka.\nJean Louis DAVANT Idazlea\nJean Louis Davanten iritziz, Piarres Xarriton, oroz gain, hizlari bikaina da, «predikari eta sermolari naturala». Hala ere, luma emankorrekoa ere bada, eta horren lekuko da azken hamarkadetan burutu duen lan oparoa.\nDuela berrogeita hiru bat urte, lankide ginen Charritton, Txillardegi eta ni. Denbora hartan Charri- ttonek ez zuen hainbat idazten, beste lanik baitzuen. Hazparneko Saint Joseph kolegioan bi lizeoren eraikitzen ari zen: bata industriako lanbideetarakoa, bestea laborantzakoa.\nGainera une batzuez, lana ez genion erraztu gazteagoek. 1965eko urtarrilean, Txillardegi kanporatu zuen Paueko prefet, gobernadoreak, eta iritzi publikoan kalte hartu genuen. Otsailaren 2an beste irakasle bat, Kristiana Etxaluz, Dantxarineako mugan atxilotu zuen Guardia Zibilak, ETA laguntzen zuelakoan. Aitzinetik greba handi bat gertatu baitzen Hazparneko zapatagintzan, langileen aldeko artikulu bat agertu nuen «Enbatan»n, eta ondorioz, tokiko nagusiek legezko diru laguntzarik ez zioten gehiago eman Saint Josephi.\nHaatik erran behar dut bestela ere Charritton ez dela berenaz aise lerratzen lumaren hartzera. Aho-mihizkoa da naturalki, oinarrian eta funtsez. Hitzegiteko dohain izigarriak ditu, mintzatzea maite du, eta ongi doakio, primeran egiten baitu. Gainera asko badaki, bereziki Filosofian eta Teologian, diziplina horietan formakuntza sakona baitu. Historiako gaietan ere zaletasun itzela du, halaber hizkuntzetan trebetasun ederra. Irakurle handia dugu.\nSegur balio du horren entzutea, nahiz batzuetan denbora hartu behar den, Amazoniako ibaiaren jarioa bezain aberatsa bilakatzen baita batzuetan Charrittonen elasturia, bere adar ugariekin, haatik beti harira itzuliz. Balio du bururaino joaitea isuri horretan, edozein itsasontziz, non ez dugun trena hartu behar, edo hegazkina. Baina maizegi, presaka gabiltza zoritxarrez.\nBeste gauza bat ere falta zaigu: magnetofono baten edonoiz eskupean edukitzea, adibidez Euskaltzaindiko otorduetan.\nAlta bada, goizik idazten hasi zen. «Eskualdunak» izeneko euskaldunen historia laburra euskaraz eman zuen 1943an. Beraz, hogeita bi urteetan. Eta 1964an frantsesez «Petite histoire religieuse du Pays Basque» delakoa.\nGero bulta batez, gauza guti idatzi zuen. Irakaslegoan ari zen, baita eragile lanetan. Ikasle andana bat euskaraz idaztera bultzatu zuen, Eskualzaleen Biltzarrak eskoletan urtero antolaturiko lehiaketen kariara. Eta hola hasi nintzen ni ere, hamazazpigarren urtean, Mauleko Saint François ikastetxean, Charrittonek bestalde gazteleraz irakasten zigula.\nGero ber eragile lana eginen zuen «Gazte» hilabetekarian, idazle berriak sustatuz, eta horretan trebatu nintzen, lagun andana batekin.\nOndoren, 1970-1980 urteetan, Hazparneko kargua eta karga utzirik, giza eta herri eskubideez bi liburu agertu zituen frantses ederrean: «Le fondement moral des droits culturels de l'homme» eta «Le droit des peuples à leur identité».\nAzken 25 urte hauetan, bi lan erraldoi burutu ditu: Jean Etchepare medikuaren idazlanak bost liburutan bildu (1984-1992), eta Pierre Larzabal apezarenak zazpi tomotan (1991-1998).\nBestalde, bost itzulpen handi agertu ditu «Klasikoak» sailean: Tomas Moreren «Utopia», Aita Vitoriaren «De Indis», Spinozaren «Etika» eta Martin Azpilikuetaren «De Re Publika edo Politikaz».\nCharrittonen hiztegia ez dugu ahantziko, ez eta Broussain hazpandar euskaltzain eta auzapez abertzaleaz egin zuen tesina, hau frantsesez: Euskaltzaindiak berriz agertu beharra du.\nDena dela Charrittonen bibliografia osorik ez dizuet emanen, luzeegi bailitzateke, hainbeste artikulu idatzi baitu gai ezberdinez, bereziki kulturaren historia hurbilaz.\nBeraz azken mende laurden honetan, zinez luma emankorra erabili du predikari eta sermoilari natural honek, goi mailako gaiak ikertuz maisuki, euskara oparo, aberats, malgu, mardul, zabal, bero eta ederrean: Rabelais baten frantses amazoniarra gogora ekartzen dit. Beraz elokuentzia ikusgarria paperean.\nBaina beti bezala, ezer egiten ez duenari ez zaio konturik eskatzen, asko egiten duenari ordea bai, eta erraiten zaio: «Hau edo hura egin behar zenuke, zertako ez duzu egiten?».\nAdibidez entzun daiteke: «Charrittonek hainbeste aipatu ditu besteen lanak, haiez hainbeste idatzi du, haien argitaratzeko hainbeste urrats egin du... zeren ez ditu gehiago agertzen bere-bereak dituenak, entziklopedia biziduna eta ibilkaria delarik...».\nNihauk ene aldetik, mail apalago batean, holako kritikak entzuten ditut noiztara Zuberoan, eta ene erantzuna hauxe da: «Eüskaraz badakik nik bezain ontsa, izkiribatzen ere bai. Arren hihauk idatzezak, eta ni bakean ütz, ahal düdana egiten beitüt!».\nPiarres, ez duzu ene aholkuen beharrik kritikei ihardesteko, ez ta zer egin dezakezun jakiteko. Halere dolu nuke zure memorio eta oroimenak idazten ez bazenitu. Balio luke. Eta hala beharrean, magnetofonoan hartuko zaitugu, haatik aldizka eta txandaka.


Daniel Bernoulli - Wikipedia, entziklopedia askea.\nDaniel Bernoulli (Groninga, Herbehereak, 1700eko otsailaren 8a – Basilea, Suitza, 1782ko martxoaren 17a) Holandan jaio baina bizitza ia osoa Suitzan igaro zuen matematikari bat izan zen.\nGroningen, 1700eko urtarrilaren 29a (juliotar egutegia)\nBasilea, 1782ko martxoaren 17a (82 urte)\nJohann II Bernoulli (en)\nJakob Bernoulli (osaba)\nNicolaus Bernoulli (en) (osaba)\nHieronymus Bernoulli (en) (osaba)\nmatematikaria, fisikaria, unibertsitateko irakaslea, ekonomialaria, medikua eta estatistikaria\nSan Petersburgo eta Basilea\nBernoulli familian matematikari ospetsu asko izan ziren, hala nola, Johann Bernoulli (Danielen aita) eta Jakob Bernoulli (Danielen osaba). Matematika puru zein aplikatuetan lan handiak egin zituen. Horretaz gain hidrodinamika eta elastikotasunari buruzko lanak egin zituen.\nBere aitak ez zuen matematika ikastea nahi. Beraz, saiatu zen beste ikasketa batzuetarantz bideratzen. Azkenean, medikuntza ikastea lortu zuen aitak klasez kanpoko matematika irakastearen truke.\nSan Petersburgora joan zen 1724.an matematika irakastera; baina ez zitzaion gustatu eta ahal izan zuenean Baselera itzuli zen. 1733.an jasandako gaitz bat aitzakia moduan erabili zuen. Ondoren, Basel Unibertsitatean egin zuen lan medikuntza, metafisika eta filosofia arloetan.\nBere lehenengo idatzia matematikan Exercitationes (Ariketak) izan zen; horretan, Jacopo Riccatik proposatutako ekuazio diferentzialarentzako (Riccatiren ekuazioarentzako) ebazpena bilatu zuen. 1738.an bere lanik onena kaleratu zuen, Hydrodynamique (Hidrodinamika) alegia; honetan, beste hainbat kontzeptuez gain Bernoulliren printzipioa azaltzen zen.\nDaniel Bernoulli gasen teoria zinetikoa eta Boyle-Mariotteren legea lotzen zituen ideia plazaratzen saiatu zen lehenengoa izan zen.\nLeonhard Euler matematikari bikainarekin batera egin zuen lan gero euren izenak hartuko zituzten ekuazioetan.\n1750ean Parisko Unibertsitatean aurretik bere aitak zeukan katedra eskaini zion.\n86 lan plazaratu zituen eta Parisko Zientzietako Akademiak 10 sari eman zizkion. Berak baino gehiago Eulerrek baino ez ditu lortu, 12.\nWikimedia Commonsen badira fitxategi gehiago, gai hau dutenak: Daniel Bernoulli\nAzken aldaketa 1 maiatza 2020(e)an, 23:05(e)tan\nOrriaren azken aldaketa: 1 maiatza 2020, 23:05.


Laudiok bere gobernantza onagatik Europan aintzatetsitako hamargarren euskal udala izan nahi du | zuIN\nLaudioko Udalak bat egin du ELoGE proiektuaren hirugarren edizioarekin, Gobernantzaren arloko Europako Bikaintasun Zigilua da, eta Europako Kontseiluak ematen du Gobernu onaren 12 printzipiotan oinarrituta\nBerrikuntza publikoan eta kudeaketaren etengabeko hobekuntzan oinarritutako udal-estrategiarekin jarraituz, Laudioko Udalak gobernantzaren arloko Europako Bikaintasun Zigilua ezartzeko lanak hasi ditu.\nAnder Larrinaga Udal Estrategia zinegotziak adierazi duenez, “Europako Zigiluaren helburua tokiko eragileen ekintza mobilizatzea eta sustatzea da, herritarrek tokiko mailan gobernantza demokratiko on bat izan dezaten, tokiko zerbitzu publikoak etengabe hobetuz eta herritarrak eta arduradun politikoak beren itxaropenen arabera inplikatuz”.\nHorrela, gobernantzaren arloan lan egitea ahalbidetuko duen lan-prozesu bat abiarazi nahi da, Europako Kontseiluak bermatutako metodologia baten arabera. Halaber, toki-erakundeari aukera emango dio oinarri komun batzuekin alderatzeko, eta jardunbide egokiak hobetu eta trukatu ahal izango ditu.\nBaliabide dinamikoa eta eraginkorra\nGainera, tresna ebolutiboa da, eta etengabe hobetuko da, jardunbide egokiak antzemateko sistema baten bidez. Horretarako, udal-zerbitzuen etengabeko hobekuntza sustatuko da, herritarren inplikazioarekin. “Garrantzitsua da azpimarratzea helburu nagusia ez dela zigilua edo ziurtagiria lortzea, lan egiteko moduak berritzea baizik, gobernantza irekiagoa, gardenagoa eta herritarrengandik hurbilagoa bilatuz”, adierazi du Larrinagak.\nProzesu horretan, “EUDELek, Europako Kontseiluak egiaztatutako eskualdeko plataforma den aldetik, EAEko udal hautagaitzak babestu eta koordinatzen ditu, eta Laudioko Udalari laguntza emango dio gobernantza ona ebaluatzeko prozesu honetan, Europako Kontseiluaren 12 printzipioen ikuspegitik”, gaineratu du zinegotziak.\nGobernantza demokratiko onaren hamabi printzipioak honako hauek dira: hauteskundeak eta ordezkaritza eta partaidetza justua; Eraginkortasuna eta efikazia; Irekiera eta gardentasuna; Zuzenbide Estatua; Jokabide etikoa; Eskumenak eta gaitasunak; Berrikuntza eta aldaketaren aurrean espiritua irekitzea; Jasangarritasuna eta epe luzerako orientazioa; Finantza-kudeaketa osasuntsua; Giza eskubideak, kultura-aniztasuna eta gizarte-kohesioa eta kontuak emateko betebeharra.\nLehen lan-fase honetan, herritarrei online inkesta bat irekiko zaie, eta udalaren www.laudio.eus webgunean egongo da eskuragarri, Laudioko Udalean printzipio horiek betetzeari buruz zer iritzi duten jakiteko. “Herritarrak inkesta honetan parte hartzera animatu nahi ditut, herritarrek duten pertzepzioa ezagutzea ahalbidetuko baitu, hobetu beharreko arloak identifikatu ahal izateko”, bukatu du Ander Larrinagak.\nAtalak/Categorías Udala, Parte-hartzea\n← Euskaltegietan matrikulatzeko epeari eta euskara ikasteko laguntzei buruzko informazioaren berri izan\nUdal Euskaltegiak Lamuza kaleko sarbidea berriz zabaltzen du →


Beira behar bezala birziklatzen erakutsiko dute Umeen Bizikleta Festan - Ukberri - Hiruka.eus\n2014-10-15 14:10 Beira behar bezala birziklatzen erakutsiko dute Umeen Bizikleta Festan\nUkberri\tBi urtetik behin Ecovidriorekin batera herritarrei zuzenduriko kanpaina bat antolatzen du Uribe Kostako Mankomunitateak. Aurten bi saio izango dira. Bata jada urriaren 4ean burutu zen, Mankomunitateak Sopelan egin zuen bigarren eskuko merkatuarekin bat eginez. Bigarrengo saioa igande honetan, urriak 19, izango da, Berangoko Txirrindulari Elkarteak tokiko Udalaren kolaborazioarekin antolatzen duen bizikleta martxa eta Umeen Bizikleta Festarekin bat eginez. Ordutegia 12:30etatik 16:00etara izango da, Moreaga parkean. "Kanpainaren helburu nagusia, edukiontzi berdera zer bota behar den jakitea da. Gaur egun, gai hau menderatzen dugula uste badugu ere, oraindik asko eta asko dira edukiontzi honetan agertzen diren akatsak", azaldu dute Mankomunitateko arduradunek. Argazkian, iglu berde forma duen puzgarria orain bi larunbat Sopelako bigarren eskuko merkatuan / © Uribe Kostako Mankomunitatea.


Sunset Cruise Abu Dhabin - VooTours Turismoa\nIhes egin hiritik eta erlaxatu itsas bidaia leun honetan eta bizi Abu Dhabi beste ikuspegi batetik, hiriburuko kostaldeko kostaldeko uharte natural lasaien ikuspegi paregabeak dituelarik. Yas Marina-tik abiatuz, Samaliyah uhartearen inguruan astiro-astiro gurutzatuz - EAEko zati bat, Heritage Club-ek, emiratiar arkitektura tradizionalaren ikuspegi paregabeak ditu hondartzan, gazela basatiak mangladien artean eta noizean behin izurdeak eta flamenkoak antzematen ditu. Bidean argazki aukera ugari dituen Abu Dhabiren beste ikuspegi bat lortzeko modu bikaina.\nIRAUPENA 1.5 Ordutegia\nOtsaila, martxoa, apirila: 5.30pm\nMaiatza, ekaina, uztaila, abuztua, iraila: XNUMx pm\nUrria, azaroa: XNUMx pm\nPICKUP TIMING 1 ordua Denbora gurutzatu aurretik.\nLOKALIZAZIO KANPOKOA Yas Marina Yas Island-en\nIbilgailuen garraioa aire girotua duen ibilgailuan (Partekatzeen oinarria)\nGidaria / Gida\nDVD (erosi ahal izateko)\nSouvenir argazkiak (erosi ahal izateko)\n1.5-hour sunset tour Abu Dhabi uhartearen inguruan\nUharte polita, hondartzak eta mangladiako basoak isuri itzel magikoetan ibiltzen dira\nAbu Dhabin-en etxe orratzei buruzko ikuspegi panoramikoak hartu\nYas Marina ikoniko ikur batetik Yas Island-era iritsiz gero, Al Raha hondartza eta Samaliyah uhartearen inguruetan gurutzatuko dugu asteburuan, Abu Dhabiko uharte handienetariko bat, ehunka gazelle basati eta UAE Ondare Klubaren parean. Emirati baseliza, mangladiako basoak eta Abu Dhabiko distantzia urrutiko ikuspegiak, Yas Viceroy hotel harrigarriak itsasoratzeko argiztapena ikusteko. Abu Dhabiko kostaldeko itsasertzeko ikuspegi desberdina duen esperientzia oso atsegina.\nLaguntza behar al duzu Sunset Cruise-n Abu Dhabin?


Last modified: Thursday, 23 April 2020, 5:15 PM\nJump to... Jump to... Albisteak CLASSROOM Webinar Xenon: Cómo usar CLASSROOM CLASSROOM Webinar Xenon: Cómo enseñar a distancia: Evaluación, feedback y contenidos audiovisuales PANEL de G.SUITE Webinar Xenon: Administra tu consola de G Suite para el aprendizaje a distancia HANGOUT MEET Webinar Xenon: Cómo emitir tus clases y grabarlas con Google 00_Lehenengo pausoak 01_Nola sortu gela bat 02_Classroomeko atalak 04_Nola egin TAREAK (ikasleentzat) 05_Nola zuzendu tareak 06_GEHIGARRIAK (Berrierabili, "share with classroom" eta "EdPuzzle") 07_Berriak CLASSROOMean Google Classroom 2019-20 Goggle SUITE FORMULARIOAK MOODLEn GALDETEGIAK EXCALIDRAW WHITEBOARD GOOGLE CANVAS (Google App) WEB PAINT (Google Chrome Extension) Google Hangout MEET JITSI MEET tresna JITSI MEET tresnaren gida - IKASLEekin edo FAMILIEkin konektatzeko Tresna ANYDESK Tresna Office O365 INSTALATU: Hezkuntzako lizentziarekin Office 365 - BIDEO-GIDAK Office 365 - Nola partekatu pantaila edo programa TEAMSen bilera batean. TEAMS: GIDAK eta TUTORIALAK Whatsapp-ean bideokonferentziak TALDE moduan egitea. LOOM: Google Chrome nabigatzailearen extensioa pantailak grabatzeko. SCREEN CAST-OMATIC: pantaila grabatzeko tresna. VLC: pantaila grabatzeko tresna eta bideotutorialak egiteko. POWERPOINT: Bideoa sortu POWERPOINT erabiliz, audio eta kamara erabiliz. OPENSHOT: bideoak egiteko eta editatzeko. Windows MOVIE MAKER CLASSIC, WINDOWS 10 sistema eragilerako VIZIA: YOUTUBE bideoekin elkarreragiteko ariketak (galdera mota desberdinak) VIZIA on-lineko tresnaren Gida LIVE WORK SHEETS XODO-PDF: PDFetan idazteko eta anotazioak egiteko (erregistrorik ez da behar) I LOVE PDF : fitxategiak manipulatzeko tresna. PDF CONVERTER : fitxategiak manipulatzeko on-lineko tresna.


2017 • ZUZEU\n2017ko eztabaidatuena ZUZEUn - Urteko sarrerarik irakurrienekin egin genuen bezala, azpira dakarguna 2017an ZUZEUk izan dituen sarrera eztabaidatuenen zerrenda da, guztiak ere 30 iruzkinetik gora iza...\n2017ko uzta - Ikus-entzunezkoen alorrean 2017an izan diren gertakizunik esanguratsuenen berri eman du Maialen Goñik Zinea atarira. . Iaz estreinatutako ohiturari jarraiki, aurten ere urt...\nIrteera korapilatsua - Ivan Santamaria kazetariak 2017aren laburpena egin du Alean, ikuspuntu ekonomikotik. Tentaldi asko egon daitezke pasa den urteari argazki ekonomikoa ateratzerakoan. ...\nAurtengoak utzi dizkigun 20 hitz (berri eta zahar) - Aurten berrietan agertu diren edo bolo-boloka izan ditugun hitzen zerrenda egin du UZEIk. Azken urteotan egin dugun bezala, zerre...


Adenobirus txertoak - - Tolosaldeko ataria\nElhuyar 2021-02-23 11:00\n"Koronabirusaren gakoak" Elhuyarren informazio-pilula, Ana Galarraga Aiestaranekin. Adenobirus txertoen ingurukoa da bideo-pilula hau.\nEuropak onartu zituen lehenengo txertoak RNA mezularian oinarritutakoak izan ziren. Orain, adenobirusetan oinarritutakoak ere baimendu dituzte. Nola funtzionatzen dute? Ana Galarraga Elhuyarreko zientzia dibulgatzaileak azaldu digu.


PETRITEGIKO SAGARDO SAGAR-BAKARRAK\nHAUTATUTAKO BERTAKO SAGARREKIN EGINAK\nEkoizpen bakarreko sagardo hauen berezitasuna, hauetariko bakoitza bertako sagar mota bakar batekin ekoiztu dela da. Euskal sagardogintzan oso gutxi arakatu izan den ezohiko teknika enologiko honek, zapore, kolore eta lurrin berriak ematen dizkio edariari.\nIrailean eta urrian sagastirik onenetan bildutako eta hautatutako sagarrekin, gure ekoizpen taldeak bizia eman die hiru harribitxi gastronomiko hauei. Hiru gourmet sagardo, bakarrak eta errepikaezinak, tradiziotik eta abangoardiatik sortuak, eta hauek dastatzeak sortzen dituen emozio berberen izenekin bataiatu ditugunak: alaitasuna, ausardia eta suharra.\nParte hartu Sagardo sagar-bakarren DASTAKETA JOKOAN\nEskaneatu kutxatila bakoitzean dagoen QR kodea, eman zure iritzia eta parte hartu bi lagunentzako Petritegirako bost bisita gidatu bereziren zozketan. Bertan, gure sagar-bakarren ekoizpen sekretuak ezagutuko dituzu, eta gure enologoarekin batera dastatzeko aukera izango duzu. Ikusi jokoaren oinarriak\nsagardo apartekoa, gaztea eta alaia da. Sagardo sagar-bakar hau irailean Miñegi (Astigarraga) eta Agote-txikiko (Getaria) sagastietan aukeratutako Txalaka sagarrekin soilik ekoiztu da. Sagardo zitrikoa eta freskoa.\nkolore eta zaporetan garratza da. Urrian, Antzieta (Alkiza) eta Agote-Txikiko (Getaria) sagastietan aukeratutako Urtebeti Handi sagarrekin soilik ekoiztu da. Sagardo ausart eta konplexua aldi berean.\n-ek maitale onenek bezala denbon irauten duen zaporea du. Sagarrek sagardoa kolore gorrixkaz koloreztatzen dute, sentsualitatea areagotuz. Urrian Agote-Txikiko (Getaria) sagastiatan aukeratutako Goikoetxe sagarrekin soilik ekoiztu da.\nGozatzeko momentua da\nOSPAKIZUN ETA KONEXIO UNEETAZ GOZATZEKO SAGARDO EZINHOBEAK\nGarraztasuna eta iraunkortasuna\nMikaztasuna eta iraunkortasuna\nPETRITEGIKO SAGARDO SAGAR-BAKARRAK NOLA DASTATU\n10 eta 13 gradu arteko tenperatura ezinbestekoa da sagardoa modu egokian dastatzeko.\nLurrinen eta zaporeen eztandaz gozatzeko beharrezkoa da sagardoa edalontzian apurtuz zerbitzatzea.\nPETRITEGI SAGARDO SAGAR-BAKARREKIN UZTARTZEA\nBere moldakortasunak plater ugarirekin uztartzeko aukera emango dizu, haragi eta gaztetatik hasi eta gozoki eta entsaladetaraino. Senari jarraitu eta zure plater gogokoenekin uztartzearen esperientziaz gozatzera gonbidatzen zaitugu.


PAGOETAKO PARKE NATURALA | Aldizkaria\nIKASTOLA 210 > orientazioa > PAGOETAKO PARKE NATURALA\nGipuzkoatik barne bidaiatzeko\nAia, Zarautz eta Zestoaren artean\nPagoetako Parke Naturalean ingurune naturalaren eta giza ingurunearen arteko oreka islatzen da.\nPagoetako Parke Naturalean ingurune naturalaren eta giza ingurunearen arteko oreka islatzen da. 2.860 ha-ko azalera hartzen du, zati handiena Gipuzkoako Aiako udalerriaren barnean dago, eta gainontzekoa, Zarautz eta Zestoaren artean banatzen da. Bere izena 678 m-ko altuera duen Pagoeta mendiari zor dio.\nPagoeta 1998ko irailaren 29an izendatu zuten parke natural. Gipuzkoako Foru Aldundiak inguru horretan jabetzan dituen finka batzuetan du bere jatorria, zehazki Laurgain eta Altzolakoak, Iturraran, Agorregi eta Bekolako enklabeez gain.\nParkea ezagutzen hasteko, egokiena Iturraran Parketxera joatea da, bertan behar bezala informatu eta laguntzen baitzaio bisitariari. Hortik aurrera, bakoitzak dituen lehentasunen arabera, erakusketa, natura, ondare kultural edo mendi-ibilaldien eskaintzaren artean aukeratu ahal izango du.\nHeziketa eskaintza zabala du, ikastetxeentzat eta ikasleentzat egokitua. Baina bada aukera polita familian edota koadrilan joateko ere, gidatutako txangoak eta egonaldiak baitaude (1-2 ordukoak; 2-5ekoak), hala nola, Iturrarango lorategi botanikoa bisitatzeko aukera, edota Agorregiko burdinola eta errota, erlategia, natur eta kultur ondareak, Sarrolako betizuak eta pottokak,... Eta oraintxe, udazkenean, koloretako baso ikusgarria!\nInformazio ugari parketxesarea.org an. Gipuzkoako Parketxe Sare (GPS) Fundazioaren partaide da.\nHona hemen datozen hilabeteetan eskainiko diren hainbat aukera. Badira beste batzuk ere!\nKoordenadak: X568533, Y4789083 - Tel: 943 83 53 89\nEguna Urriaren 11 Ekintza Pagoetako saguzarrak Gidaria GFA edo Kiko Alvarez\nEguna Urriaren 25a Ekintza Giltzarriturri kobazulora bisitaldia Gidaria Felix Ugarte taldea\nEguna Azaroaren 8a Udazkena Iturragango Lorategi Botanikoan Gidaria Paco Garin\nEguna Azaroaren 23a Landaketatik sortutako basoak Gidaria Iñaki Azanza\nEguna Abenduaren 7a Taloak eta errotak Gidaria Arreta Pagoeta\nGipuzkoako Parketxe Sare Fundazioa


Kirmen Uribe idazleak Hay Festival Arequipa jaialdian parte hartuko du | Etxepare Euskal Institutua\nKirmen Uribe idazleak Hay Festival Arequipa jaialdian parte hartuko du\nKirmen Uribe idazleak abenduaren 8tik 11ra Peruko Arequipa hirian ospatuko den Hay Festival Arequipa kultur jaialdian parte hartuko du. Larunbat honetan egingo den topaketan Uribe bere hirugarren eleberriaz jardungo da -Elkarrekin esnatzeko ordua (2016)- Marina Perezagua idazlea eta Laura Revuelta kultura kazetariarekin batera.\nBilbao-New York-Bilbao (2008) eta Mussche (2013) eleberrien ostean, oraingoan Uribek II Mundu Gerran aliatuentzat espia gisa aritu zen Txomin Letamendi musikariaren eta bere emazte Karmele Urrestiren istorioa du hizpide.\nAurten bigarren urtea betetzen duen Hay Festival Arequipa jaialdia arte eta zientzien topagunea da. Programatutako tailer, hitzaldi, kontzertu eta irakurketetan, besteak beste, Alessandro Baricco, David Foenkinos, Héctor Abad Facionlince, Alfredo Bryce Echenique, Jody Williams edota Gaston Acurio bezalako izen ezagunek parte hartuko dute.\nEuskal literatura ezagutzera emateko, urtero euskal idazle ezberdinek parte hartzen dute festibalaren edizioetakoren batean Etxepare Euskal Institutua eta Hay Festivalen arteko akordioari esker. Besteak hiri batzuen artean Hay-On-Wye (Gales), Cartagena (Colombia), Arequipa (Peru), Queretaro (Mexiko) eta Segovian (Espainia) ospatzen da jaialdia.


Pintura, ispiluan barrena - ALAIN URRUTIA\nPintura, ispiluan barrena\nTestu hau MIRROR RIM (Bilbao, 2020) argitalpenerako idatzi zen eta Ángel Calvo Ulloaren Ororen gainetik, zalantza testuarekin batera argitaratu zen.\nMirror Rim erakusketa, 2018ko abenduaren 17 eta urtarrilaren 28a bitartean DIDAC Fundazioan (Santiago de Compostela) eta 2018ko maiatzaren 16 eta ekainaren 16a bitartean Appleton Squaren (Porto) burutu zen.\nIspilu hitzak latinezko speculum hitza du jatorri, eta hitz hori, era berean, specioaditzetik eratortzen da, zeinak begiratuesan nahi baitu. Etimologiari dagokionez, ikusmenarekin dago lotuta eta, horrenbestez, so egiteko edo behatzeko ekintzarekin. Gizakiak ulertu zuenetik fikziozko irudia zela ur garden baretan islatzen zen ikuspegia, bere buruarena eta inguratzen zuen guztiarena, gero eta leku garrantzitsuagoa hartzen joan da ispilua gizartean. Gaur egun, neurrigabeki ustiatzen da norberaren irudia eta, azkenerako, Mendebaldeko kulturaren ia alderdi guztietan presente dagoen tresna adierazle gisa finkatzera iritsi da ispilua. Nork bere burua beste ikuspuntu batzuetatik ikuskatzea edo arakatzea, espontaneoa ez ezik, behin eta berriz egiten den ekintza bat ere bada. Hala literaturan nola arte bisualetan, behin eta berriz jorratzen da gai hori, zabaltasun handiz. Artearen historian, etengabe landu den motiboa izan da irudiaren barneko irudia nahiz irudi errepikatua, bitan banatua edo islatua. Horrez gain, tresna piktoriko gisa baliatu izan da maiz ispilua pinturan; zenbaitetan, gainera, ordura arte ekintza bat deskribatzeko erreserbatuta zeuden espazioetan bestelako eszena edo narrazioak planteatzeko ere erabili izan da. Konposizio simetrikoak egiterakoan, ispilu bat eskura edukitzea aholkatzen zien Leonardok margolariei; izan ere, margolanaren islari behatzea aski zen, akatsik gabea zela eta modelo naturalaren forma eta izaerarekin guztiz bat zetorrela egiaztatzeko. Islatutako irudiaren eta egiazko irudiaren artean diskordantzia bakar bat ere topatuko ez bagenu, irudikapen piktoriko perfektu baten aurrean geundeke. Margolariaren arabera, irudia eta bere isla gauza bat bera baldin badira, hala izan beharko lukete margolanak eta bere jatorrizko modeloak ere.\nBai ispilu-ikuspegia eta bai pintura ikusmenarekin lotutako fenomenoak dira. Gainerako zentzumenetako bakar batek ere ez du balio islatutako edo margotutako errealitate birtuala hautemateko. Besteak beste horregatik, espazio komun moduko bat partekatzen dute bi elementuek. Ispiluak hiru dimentsioko irudi bat islatzeko gaitasuna du eta, horrela, existentzia birtual hori ahalbidetzen duen fikziozko espazio bat sortzen da. Pinturak, ordea, gainazal plano eta bidimentsional batean irudikatu behar du gauzen tridimentsionaltasun ukigarri hori, eta irudi berriak eratortzen dira hortik; irudi horiek, baina, errealitatea erreferentzia gisa hartu arren, birformulatu egiten dute, ezinbestean. Batzuetan, errealitate birtual islatuaren eta irudikatuaren arteko aldea murriztea lortzen du pinturak; nolanahi ere, ia ezinezkoa da lehena erdiestea. Hasiera batean planoak, leunak eta perfektuak liratekeen ispiluez eta kristalez gain, badira islak proiektatzeko gai diren beste gainazal islatzaile asko ere, nahiz eta, beren ezaugarri morfologikoak direla eta, aldarazi egiten dituzten objektuaren berezko forma eta proportzioak. Pinturaren bidez, bi dimentsiotan erreproduzi daitezke irudi baten islan gainazal kurboek sortzen dituzten aldaketa guztiak, eta haiek gainazal plano baten gainean modu artifizialean ere eraiki daitezke, hiru dimentsioko gainazal esferiko batean ikusiko litzatekeen gisara.\nPinturarentzat, erronka handia izan da beti mihise batean irudikatutako errealitatearen ikuspegia eta ispilu batek eskaintzen duen akatsik gabeko errealitate birtuala berdintzea. Irudi errealaren eta irudi erreproduzituaren arteko gatazka da mimesiapinturan, eta gatazka hori areagotu egiten da objektua edo modeloa ispilu baten aurrean jartzen denean. Izan ere, erreprodukzio piktorikoan ikus daitekeen eta oro har islatzailea ez den gainazal bat behar da margotzeko –hala nola mihise bat–, baina ispilu batean elementu bat islatzeko, gainazal ikusezin bat besterik ez da behar. Eta ispiluaren gainazala hor dagoen arren, ez da kontuan hartzen jatorrizko irudiaren bikoizketa perfektuaren aurrean; hain zuzen ere, horregatik kontsideratzen da ispilua –ez pintura eta ez gainerako irudikapen-sistema tradizionalak– irudikapenaren epitome.\nHala ere, antzinatik daki gizakiak errealitatearen bikoizketa engainagarriak baino ez direla zenbait gainazal islatzailek proiektatzen dituzten irudiak. Honela zioen Kandinskik bere Espiritualtasuna Artean(1912) lanean: «Horrela doa mundua bere misterioa galtzen. Badakigu zuhaitzek itzala ematen dutela, zaldi eta autoek lasterka egiten dutela, txakurrek hozka egiten dutela, ilargia oso urrun dagoela, eta ispiluko irudia ez dela erreala». Ispilu baten gainazalak, perfektua denean, gure begientzat ia ikusezina izateraino, utzi egiten dio gainazal autonomoa izateari, eta aurrean duenaren bikoizketa bihurtzen da; baina, hala eta guztiz ere, ondotxo dakigu hor dagoela. Behatzailea gai den bitartean ikusten ari dena beste zerbaiten proiekzioa dela konturatzeko, ikusgarri bilakatzen da gainazala, pinturan bezala. Isla orok ezinbestean adierazten du beste nonbait zerbait dagoela; batzuetan, ikuseremutik kanpo ere bai. Errealitatearen irudiaren eta bikoizketa artifizialaren kontzientzia izateak ahalbidetzen du isla gisa identifikatzea edozein isla, eta ez gauza autonomo gisa. Zerbait isla dela identifikatzeko, ez da beharrezkoa islatutakoaren presentzia ikusgarririk egotea; aitzitik, aldi berean bi leku desberdinetan izateko ezintasuna onartzea da gakoa. Kristalaren, ispiluaren eta gainerako gainazal islatzaileen fenomenoak erabat daude hautematearekin lotuta, eta ikusteko gaitasunaren mende daude. Espazioa den arren fenomenoak ahalbidetzen dituena, eta ez alderantziz, ispiluak proiektatzen duen irudia etengabe aldatzen den espazio irreal eta ezinezko batean dago. Errealitate birtual bat erakusten du, eta bere proiekzioak –istant batekoa eta iragankorra–, existitzeko, espazio ukigarrian kokatutako beste horiegotea eskatzen du. Ildo horretan, esan bezala, ispilua ez da irudi-ekoizle autonomo bat; aitzitik, denbora errealean islatutako objektuaren mende dago beti. Islan, iragankorra eta istant batekoa izaten da materialaren eta ukiezinaren arteko elkargunea; pinturak, haatik, betiereko bilaka dezake.\nNorbanakoaren kontzientzia-hartzearen ondorioz, ispiluan islatutako irudia bikoizketa irreal gisa identifikatzen dugu, eta bikoizketa horrek ez balu gure begien aurrean guk espero bezala erantzungo, deserosotasun jasangaitza sorraraziko liguke. La Reproduction Interdite(1937) margolanean, Edward Jamesen erretratu famatuan alegia, Magrittek desafio egin zien optikaren legeei eta ezbaian jarri zuen ispiluaren aurreko norbanakoaren identifikazioa edo autokontzientzia. Onartezina iruditzen zaigu, eta ezinezkoa ere bai, jatorrizko irudia modu transmutatuan itzultzen duen isla bati behatzea. Magrittek irudikatutako gizonaren islak bere ikuspegia zalantzan jartzera eramaten du ikuslea, eta koadroaren barnean ispilurik badagoen edo ez dagoen planteatzera, baita margolanean ageri den pertsona bat ez dela, baizik eta bi direla baloratzera ere. Alabaina, tximinia-apalean dagoen liburuaren isla erabat ortodoxoa ikustean, ikusleak baztertu egiten du teoria hori. Bat-batean, zabaldu egiten dira ispiluak itzultzen dizkigun irudien aukerak eta, Derridaren esanetan (1987), izanez ez izateko aukera hartzen du: kontraesanak oinarri du islatutakoa ez dela islatzen dena, baizik eta bere buruaren eraldaketa, irudiaren kontraesanari berari esker.\nEra berean –eta, beharbada, horregatik jo izan da ispilua mendez mende pinturaren metaforatzat–, ikuslearentzako autoerrebelaziorako tresna gisa ere funtzionatzen du artelanak; horrela, irudikapenaren inguruko pentsamendua agertzea estimulatzen da, ikusgai dagoena eta ezkutuan dagoena, erreprodukzioren eta egiaren arteko lotura, irudikapenaren baliozkotasuna espazio-denboran. Mimesia. Pinturan bezala, ispiluak atzematen duen hura egia bilatzen duen istant oso bat bezala uler daiteke, mugimenduari ihes egiten diona eta irudikapenetik aldentzen dena, islatutakoaren metafora bilakatzeko.\nIspiluak beste errealitate bat –ere– eskaintzen digun ideiara garamatza horrek. Zenbat ikuspegi, hainbat errealitate; ispilura hurbiltzen den norbanako bakoitzeko errealitate bat dagoela esan genezake ia. Norbere irudia eta lehen begiratuan ikusten diren gauzak gainditu ostean, ispiluan barna begiratu daiteke, nolabait, ikusmenaren bidez behatu eta sentitzeko. Horrenbestez, objektu-ispilua irudikapenerako eta erreprodukziorako tresna gisa erabiltzetik eratorritako ekintza nabarmenenetako bat autohausnarketa da. Kale itsu batek bezala jarduten du ispiluak eta geure baitara itzularazten gaitu, ezinbestean. Ispiluaren aurrean, geure irudia ikusteko edo behatzeko aukera daukagu. Ikustera mugatzen garenean, gure begien aurrean istant bat baino iraungo ez duen irudi iragankor bilakatzen da isla; aitzitik, behatzen dugunean, mundu fisikoaz harago doan eta autokontzientziaren lurraldean barneratzen den plano batean murgiltzen gara. Ispiluan islatzen den irudia etengabeko aldaketen mende dago, eta hala gertatzen da bizitzarekin ere: etengabe interpretatzen den denbora-tarte gisa, aldatu egiten da esperientzia bakoitzarekin. Eta gauza berbera gertatzen da gauzei ematen diegun esanahiarekin. Prozesu erabat automatizatua bada ere geure burua ispiluan ikustea, begiratzea edo behatzea, ispiluak itzultzen digun irudia arretaz aztertzean, ondorio paradoxiko bat hautematen dugu, beste norbaiten ikuspuntutik ikusten baitugu geure burua.\nOvidioren mito klasikoan, aintzira batean itota hiltzen da Nartziso, ordu luzez bere buruaren islari so egon ondoren, begiratzeari ezin utzita, hain baitzen handia irudi horrek eragiten zion lilura. Antzinako greziar tradizioan, gizakien isla ez zen irudi soil bat, arimaren behaketa zuzena baizik; zenbait kasutan, gainera, irudia uretan edo beste edozein gainazal islatzailetan xehetasun osoz islatuta agertzea heriotzaren iragarle izaten zen. Gauza ukigarrien mundua eta ideien mundua bereizita dauden unibertso batean, bateraezina izan daiteke espazio-denbora berberean subjektua eta objektua erdibitzea eta elkarren artean konfrontatzea.\nBirbikoizketa-fenomenoa irudikatzen duen adibide ezin hobea Caravaggioren Nartziso(1597-99) margolana genuke. Bertan, isla eta errealitatea simetrikoak dira lerro horizontalaren ardatzarekiko; erabateko sinbiosian daude subjektua eta bere bikia, elkarren mende. Egiazko pertsonaiaren eta islatuaren besoek irudi errektangular ia perfektua osatzen dute hondo neutroaren gainean, eta konposizio guztiari bikain eusten dion irudi bakarra sortzen dute. Margolana buruz behera jarrita ere, aldaketa handirik ez genuke sumatuko. Gai bakar bat du margolanak, hots, Nartzisoren eta haren irudiaren arteko interakzioa, ezabatu egin baitira ikuslea testuinguruan kokatzen duten eta mitoa ezagutarazten duten gainerako elementuak. Esanguratsua da hori; izan ere, inguruan dauzkagun elementu ukigarri guztiak bikoiztuta identifikatzen ditugunean ezagutu ohi dugu gure irudia ispiluan lehen begi-kolpetik islatuta. Pinturaren eta autokontenplazio-ideiaren inguruko gogoeta-ariketa ia perfektu bat da margolan hori. Cassinik nartzisismoaren mitoari eta interpretazio modernoari buruzko bere azterlanean adierazten duenez, margolariak dira –eta ez filosofoak– Nartzisoren figurak ispiluaren sinboloahezurmamitzen duela ulertzen dutenak. Mendebaldeko pinturan oso maiz irudikatu den fabula horretan, ispiluak, subjektua proiektatzeko ahalmena ez ezik, irudiak sortzeko eta formak asmatzeko ahalmena ere badu. Alde batetik, kanpoan dagoena erakusten du ispiluak (urmael baten gainazalak itzultzen dion irudiak liluratuta daukan gazte bat), baina ikusten ez dena ere bai, hau da, norbanakoaren barnean islatzen den hori. Eta modu bakarra dago isla horretara iristeko: espazio irreal eta ezinezko hori zeharkatzen duen eta geure baitara itzularazten gaituen begiradaren bidez, hain zuzen ere. Autoerrebelazio gisa funtzionatzen du ispiluak. Nartzisok imitazio ezin perfektuago gisa ulertu zuen bere irudia; imitazio horrek gainditu egiten zuen islaren espazio mugatu eta metaforikoa, eta aukera erreal bilakatzen zen. Huraxe izan zen gaztearen akatsa, eta itota amaitu zuen. Albertiren esanetan, Nartziso izan zen pinturaren egiazko aurkitzailea; ez bere irudiaren imitazio perfektua aurkitu zuelako, bere burua irudi gisa identifikatu zuelako baizik.\nAlain Urrutiaren pinturara hurbiltzeko eta bertan barneratzeko, erabat berrikusi behar ditugu bai begiratzeko modua, bai irudiak jasotzeko modua, bai irudiei ematen dizkiegun esanahiak –edota inkontziente kolektibo moduko batek ematen dizkienak– interpretatzeko modua. Islatutako irudiak errealitate birtualtzat hartzen ditugun bezala, automatikoki onartzen dugu pintura figuratiboa errealitatearen mimesi edo imitazio hutsa dela. Nolanahi ere, Urrutiaren pinturan nolabaiteko oihartzun piktoriko-literarioa hauteman badaiteke ere, pintura horretan aurrez existitzen diren naturako irudiak edo beste margolan batzuetakoak identifikatzen saiatuz gero, zaildu egiten da prozesua. Hori gertatzen da irudi horiei arretaz behatzen diegunean zuzenean sartzen garelako ideien eta irudikapenaren lurraldean, hots, koadroaren birbikoizketa-fenomenoan, zeinak munduaren ispilu- edo leiho-funtzioa betetzen baitu eta han ikusten duguna islatzen baitu, bai eta begientzat ikusezina dena ere.\nEgitura makrorreferentzialak sortzen ditu Urrutiak; errealak diren edo ez diren gauzekiko erreferenteak daude margolan bakoitzean. Behatzailea zerbaiten zuzeneko islaren edo ezerezetik sortutako irudi baten aurrean dagoen ebaztea ikusleari dagokio soil-soilik. Zeinu eta sistema gisa funtzionatzen du irudiak, eta kontzeptuen transferentzia gauzatzen du; hori dela eta, arretaz behatzen ari zaionak zalantzan jarriko du naturari, arteari eta pinturari berari buruzko ikuspegia, baina bere buruari buruzkoa ere bai. Beste behin ere, kontzientzia-hartzeko edo autokontzientziako prozesu bat da. Autointerpretazioko ekintza batean gure islari ispiluaren bidez behatzen diogunean bezala, Urrutiaren pinturak erraztu egiten du begirada introspektibo hori, zeina irudikatutako irudiaz harago baitoa eta barnerantz itzultzen baita erantzunak aurkitzeko.\nBerriz ere ispiluaren aurrean jartzea bezala da Urrutiaren obraren aurrean jartzea; oraingoan, pintura da bidea ixten duena: geure baitara itzularazten gaitu eta autohausnarketa-prozesuaren abiapuntu bilakatzen da.


kritiken hemeroteka » Haserre profetikoa\n« Hizkuntza lurrean lekutu | Zertan ari zen Unamuno? »\nHaserre profetikoa Javier Rojo / El Correo, 2011-01-29\nKoldo Izagirrek euskararen inguruan sortzen diren kontraesanak azaldu nahi izan ditu saiakera honetan. Liburuaren izenburuak berak ematen ditu hasieratik bere jarrera zein den ulertzeko pistak: Autopsiarako frogak da izenburua, eta Artseniko aztarnak gure hizkuntzan azpititulua. Hau da, euskara deitzen den gorpu baten aurrean gaude, eta zergatik dagoen hilotz azaltzeko arrazoiak bilatzen ditu Izagirrek. Gauzak honela, esan behar da Izagirrerentzat euskara hizkuntza baino gehiago dela, euskara identitatearen oinarria da-eta. Euskarak Euskal Herria egiten du, eta Euskal Herriaren identitatearen funtsa hizkuntzan aurkitu behar dugu. Baina hasieran nazio-identitatearen aurrean gaudela dirudielarik, berehala konturatuko gara nazio-identitate hau eta klase-identitatea nahasturik agertzen direla Izagirreren planteamenduan. Beste aldetik, euskara izaki biziduna izango balitz bezala aurkezten zaigu, bizitza propioz eta eskubidez hornituta. Eta herriari izatasuna ematen dion izaki hori herritarren gainetik dago, herritarren nahi, gogo eta borondatearen gainetik, azken finean, euskaldunak euskararen mende baitaude, haren morroi baitira. Gauzak honela, ematen du Izagirreren planteamendua ez dagoela Herder-en ideietatik oso urrun. Bere ikuspuntuak adierazteko alor desberdinetara jotzen du eta egoera azaltzeko (bibliografia oso zabala erabiltzen du) non-nahiko eta noiznahiko adibideak elkartzen ditu bereizketa handirik gabe, denak egoera berberaren adibideak izango balira bezala, eta atal laburrez osatutako liburu bat sortu du. Etengabeko gatazka baten adibideak dira, baten suntsipenarekin baizik amaituko ez dela dirudien gatazka baita hizkuntzen artekoa. Eta, ibilbidea ikusita, euskarak ditu suntsipenerako aukera gehienak.\nIdazlearen tonua, nolabait esateko, profeta haserrekorrarena da. Idazlea ukatu ezina den egia baten jabe da, eta euskaldunei egia apokaliptiko hori azaldu nahi die: bide beretik joanez gero euskararenak egin duela adierazi nahi du; elebitasunarena gezurra baizik ez dela jakin behar dutela euskaldunek; euskara nolabaiteko lurraldetasunean oinarritzen den proiektu batean baizik ez dela salbatuko.\nEta idazleak plazaratu nahi duen egia egia absolutua denez gero, Egia alegia, egia horren alde ez daudenak herejeen pare agertzen dira, Egia ulertzera heltzen ez diren edo Egia ukatu nahi duten fedegabeko inuxente edo doilorrak.


ESTRICALLA: ELKARRIZKETA – noizze.org\nby: txarliPosted on: 18 azaroa, 2014 18 azaroa, 2014\nEstricallak, Kantabria eta Euskal Herrietako kideak dituen musika taldeak, neguan beraien 3. diskoa aurkeztu zuen. Berarekin batera “Negu Berri Tour” bira. Bira hori bukatu bezain pronto eman zioten hasera bira berriari, “Marrazoa bezain azkar” uda-bira. Udazkena ere kontzertuz gainezka dute, tartetxo bat hartu eta galdera batzuk luzatu dizkiegu.\n-Hiru diskoen izenburuetan “kirolari” keinu egiten diozue, “Tripe Asalto mortal”, “Fuegos olímpicos” eta “Gimnasia revolucionaria”. Arrazoi bereziren bat badago, izerditan bukatzen duzuelako akaso?\nNahiz eta bizitza eta gure kantuak azkar pasa, mundu honetako gure ibilbidea iraupen luzeko korrikalarien gisara. bere bidea poliki poliki egiten ari den iraupen luzeko korrikalarien pare ikusten dugu. Helmuga bukaera ez den lasterketa eta lasterketa bera saria dena. Zaila da jota ez bukatzea, izerditan blai, are gehiago markatutako ibilbidearen aurkako norabidean korri egiten duzunean. Hustu beharra dago.\n-Kirola, sofan etzanda egotearen aurkakoa dela uler daiteke. Ez dira geldirik egoteko garaiak ezta? Kontenido sozio-politiko haundia dute zuen abestiak. Borroka amaigabe batean bizi gara?\nGauzak aldatzeko ilusioa eta gustukoa ez duguna salatzea dira gure motibaziorik handienak musika egiterako garaian. Horregatik gure kantuek esaten dute esaten dutena, eta azaltzen dute azaltzen dutena. Ez dira isilik eta etxean geratzeko garaiak, eta gure abestiak justu kontrakoaren aldarrikapena dira.\n-Azken diskoari erreparatuz, hizkuntzek deitzen dute atentzioa, azken diskoan hainbat hizkuntz desberdin entzun daitezke.\nBeno, gure errealitatearen ispilu dira, gure egunerokotasunarena, gure bizien isla.\n-Letrak ere garrantzia dute zuen konposizioetan, mezua eta esateko modua, literaturazaleak zaretela begibistakoa da, Pizarnik, Rafael Barret,… bezelako idazleen inspirazioa dute agian?\nOso garrantzitsua da zer eta nola esaten duzun. Alejandra Pizarnik, Rafael Barret, Galeano, Tom Spambauer, Artaud, Tzara,…eragin, hausnarketa eta inspirazio iturri dira, baino ez gure aurrean duguna, egunero inguratzen gaituena baino gehiago. Egunerokoa, ez soilik gure inguruan gertatzen dena, baita milaka kilometrotara gertatzen dena, pentsatu, sentitu eta idaztera gonbidatzen zaituen indar handi bat da. Baina agian bai, guri egokitu zaigun errealitatea bizitzea, askotan beraiek ikusi zituzten moduan, begi berdinekin, ikusten dugu\n-Abestien titulo guztiek zenbaki bat dute bere baitan, jolas bat da agian?\nJolasa izan da, erronka bat izenburuak aukeratzeko garaian, zerbait desberdina egitearren. Motibatu eta egiten ari garenaz gozatzeko modu bat. Detaileak garrantzitsuak dira. Detailea da gakoa.\n-Diskoan kantu mota desberdinak daude, jarkore purua, melodikogoak, hiru hitz soilik dituztenak, poesiaz josita daudenak,…\nAzken “Tripe Asalto Mortal” honetan gauzak eta egiteko moduak aldatu dira. Leku, erritmo eta hitz ezezagunetara eraman gaituen jauzi handi bat izan da. Mugarik gabe. Taldean izandako aldaketak ere nabariak dira diskoa egiterako garaian, disko hau guzti horren isla da.\n-Maketazioari ere garrantzia eman diozue, Okene eta Estricalla elkarlanean.\nLehen esan bezala detailea garrantzitsua da, gauzak esateko modua. Diskoa, diseinua, ez soilik musika edo letrak, disko baten osagaiak dira guztiak eta duten garrantzia eman behar zaie. Enekok lagundu zigun honetan, forma ematen gure ideiei, gure delirio eta instintu baxuenei.\n-Ta luxuzko kolaborazio bat diskoa biribiltzeko, Jello Biafra.\nDuela urte batzuk Jello Biafrarekin kantu bat grabatuko genuela esan baziguten ez genuen sinetsiko. Guretzako la hostia izan da, izan ere gure bizitza osoko erreferente musikal bat delako. Duela urte batzuk Bilboko Kafe Antzokian elkarrekin jo genuen eta giro polita sortu zen geure artean, gerora ea gurekin zerbait grabatzera prestatuko zen esan eta segituan animatu eta izugarrizko letra idatzi gainera. Puntazo bat izan da.\n-Ta aurrerantzean, zein da zuen asmoa? Bira berria martxan dago, eta gero? Zuetako batzuk beste proiektu batzutan aritzen zarete, nola daude hauek?\nOrain 4 kantu izango dituen ep bat prestatzen ari gara, eta kantu batean Mr Chi Pig-en kolaborazioa izango dugu, 20115 hasieran argitaratzea espero dugu… eta deitzen diguten bitartean jotzen jarraituko dugu, gogoak soberan ditugu eta. Eta taldekideon gainontzeko proiektuak ere martxan daude, Erik-ek Hartzak taldearekin ep bat grabatuko du. Batik, Guillotina talde kantabriarrarekin kantatzen du eta laster ep bat aterako dute Bizkaiko Control de Plagas taldearekin batera. Hodei duela gutxi Erantzun taldearekin izan da Beasaingo gaztetxean eta Mirenekin batera duen proiektua, Ochi di Farfalia, martxan dago. Fer eta Matxura tema berriak prestatzen…\nelkarrizketaTags : ESTRICALLALeave a Comment on ESTRICALLA: ELKARRIZKETA\nPrevious PostPrevious RUPER ORDORIKA\nNext PostNext HUMUS


Idazleak - Imanol Elias Odriozola - Laginak - Azpeitia. Gaztaroko kronikak\nImanol Elias Odriozola > Laginak\nAzpeitia. Gaztaroko kronikak | 2000\nBenetan umea izango nintzen eta iruditzen zait ogia behintzat izango nuela, baina soberan ez seguruenik. Une larriak bizi ziren, anaiarteko gerrateak bere hatzaparrak luzatzen zituela sendi gehienetara, beraietako semeek alde bateko edo besteko frenteetara joaten zirela zituzten ideiak defendatuz, maila guztietan ezagutuz gero ondorioak, galtzaileentzat batez ere oso zail egiten zirela beraiek gainditzea.\nEgunero eta gutxi gorabehera ordu berean, balkoiko leihotako zirrikituetatik iristen zen etxera, labetik atera berria zen ogiaren usain berezia eta jangura sortzen zitzaidan. Bere eragilea, Landeta auzoko okin eta saltzaileak erabiltzen zuen orlegi koloreko furgoneta, oker ez banaiz behintzat, egiten zituen ogiak herrian zehar banatzeko.\nMartxan jartzen nituen motor bat konektatzea bezala zen niretzat usain hura, Eliskaleara edo Santiago kalerako balkoira bultzatzen zidana, bat eta bestean egiten zituen geldialdietan ikusteko asmoz. Leihoak irekitzea nahikoa, etxe osora usaina sartzeko eta erabat galtzen ez zen bitartean gainera, gozamena sortzen zidala. Behin eta berriz gosaltzen jaten nuen aurreko eguneko ogia ere, zaporetsuagoa iruditzen zitzaidan. Irudimen pixka bat behar zen horretako eta usainak asko laguntzen zuen.\nFurgoneta hura iristean, kaleratzen ziren emakume batzuk, beregana hurbildu eta ogi bat edo gehiago eskuetan harturik, bihurtuz berriro beraien etxeetara gogozko elikagaia zutela.\nNire ama, igarririk seguruenik unean nuen barne-gogoa, jaitsitzen zen baita ere kalera egun bakar batzuetan, berehala bihurtuko zela adieraziz eta usain bereko ogi txiki bat eskuetan zuela agertzen zen irribarrez atean. Zeharo hoztu gabeko ogia zen etxeratzen zuena gehienean eta kirrika egiten zuen eskuetan hartzean.\nEgunero iristen zen usain berezi hura etxera, gonbitea luzatuz bezala, baina nire ama noizbehinka bakarrik kaleratuko zen, ezinezkoa egiten zitzaiolako egi egin berria egunero etxeratzea. Beraren ordez, masailean eta kopetan musutxo bat emango zidan, ulertaraziz nolabait gertatzen zenaren berri.\nGeroago, kale haietan bertan zamaria pasatuko zen, orlegi koloreko karro bat zuela zaldi edo behor batek tiraturik, etxeetako sarrera inguruko zabor guztiak jasotzen zituela. Zorroetan gorderik zen zaborra eta kaxa barruetan, ogi zatiak lurreratzen zirela batak edo besteak zerbait apurtzean. Aurreko egunez soberan izandako ogi zatiak ziren seguraski eta bere garaian labetik atera berriak izandako usain berezi hura aideratu zutenak.\nBatzuk soberan zuten eta besteak nahikorik ez berriz...\nBakoitzaren bizitzan izaten dira gertakizun ahaztu ezinak. Ondorenean bizitzan zerikusia izaten badute gainera, betirako txertaturik gelditzen direnak oroimenean.\nNaturarekin bat eginik eta beregandik asko ikasten nuela zortzi bat urte eginak nituen Telleria baserrian bizitzen. Neurekiko mundu bat osaturik nuen eta irudimena berriz benetan azkar ari zitzaidan aurreratzen. Baina egun batetako ilunabar batez, nire belarrietara iritsiko zen albisteak, erabat dardaratuko ninduen.\nSukaldeko armairuaren ondoan nintzen eseririk beste askotan bezala, leihotik begiratuz Loiolako Santutegi aldera.\nOrain bezala garai hartan ere, benetan txunditzen bai ninduten eguzkiaren ezkutatzeak, hodeiak kolore ezberdinak hartzen zituztela eta zeruak berriz errepikatu ezinezko tonu aldaketak eginik. Eguzki indartsuak agur egiten zuen bere beroa zabaldu ondoren 1944ko azaroaren 12ko egun artan, eta nolabaiteko hotza iristen zitzaidala konturatzean hasi nintzen, ausart eta lotsagabe sartzen zenez sukaldean leihoko egur zaharren zirrikituetatik. Nekaturik nintzen egun osoan zehar, beste egunetan baino seriotasun handiagoa zuela iruditu zitzaidan osaba Joseri jarraitu nahirik ibili ondoren. Amona ere serio zen eta zer esanik ez berriz, zeharo presaka prestatu eta arratsalde erdian etxetik irten zuen Pantxike izeba, herrira joateko asmoz.\nGoiz hartan pentsatu nuen ez ote ziren beste egunetan baino seriotasun eta isiltasun handiagoan, aurreko egunean egin izango nuen gaiztakeri batengatik, baina une batez nire ekintzak aztertzean konturatu nintzen, ez zela horrelakorik gertatu. Baina, igarririk nintzen zerbait gertatzen zela, egunero hainbeste kontu niretzat izan ohi zuten amonak ere muturik zela zirudienez. Beraien isiltasuna errespetatuz, isilean jarraitzen nuen nik ere, leihotik ikusi nezakeen paregabeko ikuskizunari begira, mendiak itzalak bereganatzen zituela, beraien atzean eta zeharo urrutian eguzkia ezkutatzean.\nBat-batean agertu zen sukaldeko atean nire izeba Pantxike. Arnasa batean zen... Harrigarria iruditu zitzaidan txakurraren zaunkarik ez entzutea aurrez, jagole apartekoa izanik eta albistea ematen zuena. Afaria prestatzen zen nire amona jiratu zen etxeratu berria zenarengan jarririk bere begirada, oinkada bat aurrera emanaz hurbildu nahirik. Ez nien entzun ezer esan zioten elkarri, baina beraien aurpegiak adierazi zidaten garbi, zerbait garrantzitsua gertatzen zela. Dena garbitu zen, bere lanak betetzen ukuiluan zen osaba Jose sukaldeko atean agertzean...\n- Zer? -galdetu zuen bere arrebarena hurbilduz.\n- Hil duk... -erantzun zion Pantxikek, bere ahotsak etenalditxoa eginez.\nUnean jabetu nintzen gertatzen zenarekin eta nire amonak zuen aurpegia zen albiste ilunaren ispilu berezia. Nire ama, hilik zen...\nSentitu nuen berehala bihotz gabeko batek nirea zen zerbait lapurtu nahi zidala. Leihoko kristalaren bestalde ikusten nuen zeru ederra, ezerezean eta iluna iruditu zitzaidan, mendi guztien jabe egiten ari zen gaueko mozorroa bezalakoa, etsaia, bizitzaren orlegitasuna galdaraziz bere bidean aurkitzen zuenari. Gogoratu nuen une batez, txakurrak ere ez zuela zaunkarik egin, albiste ilun hartan partaide izatea nahi ez zuelako seguruenik.\nSukaldeko mahi luzearen ondoren joan zen osaba Jose eta eser zen aulkian, izeba Pantxikek buru makur irteten zuela gelatik. Amonak berriz, jira erdia eman zuen sukaldean eta atzeko aldea ematen zidala gelditu zen zutik. Une batez, esan zitekeen, isiltasuna nagusitu zela sukalde handian...Bitartean, nire irudimenak hega eginez eraman ninduen, nire ama aurki zitekeen Elizkaleko etxe hartara. Ikusi izan nahi nuen, besarkatu, zenbat maite nuen jakinarazi...\nBaina, Ukuiluan ziren behiak, askak beraien adarrekin jotzean ateratzen zuten zaratak bihurtu ninduten egira. Urruti nintzen berarengandik eta isiltasuna besarkatu nuen, une batetik bestera iluntzen ari zen ezinbesteko zeru handiari begiratzen niola.\nEsku tximurtu eta gozo batzuk sentitu nituen masailean, nire begirada leiho hartatik kendu eta aurrean belaunikaturik nuen amonaren aurpegian jartzeko, ezer esaten ez bazidan ere, aurrez ongi ulerturik nuen albistea adierazten zidala bere begiekin. Bereganaturik genituen isiltasuna apurtu zuen unean, negarrez hastean...\n- Zerura joan da. Zerura... -errepikatu zuen nire amonak pare bat bider eta altxatu aurrez.\nBesarkatu ninduen ondoren eta konturatu nintzen negarrez zela... Gehiago ez zidan bisitarik egingo nire amak igandeetan.


referentziak: Zembatecoa da honen importantzia?\nGaldetzen duzu ba ote duen muntarik forma perifrastikoetan aditz nagusia eta laguntzailea idatz ditezen elkarren ondoan ala bereiz.\nNire erantzuna da gaitzeko munta baduela, zeren elementu horiek bereizita idazten direlarik edozein testu bihurtzen baita gaitzeko adreilu dorpe ireskaitza.\nEnetzat ebidentzia ukaezin eta begibistakoa da aditz nagusia eta laguntzailea zenbatenaz elkarrengandik bereiziago idazten diren hanbatenaz dela bihurtzen testu bat pezua eta antikomunikativoa, neke gehiago galdatzen deraukolako irakurleari. Hori hala dela ikusteko ez da izan behar linguistikan doktore, aski da bi begiren jabe izaitea, deliberatuki ezabatzea gure burmuinetik altubianismo arrasto guztiak, eta irakurtzea testua behatuz bakarrik bere indar komunikativoari eta bazter utziz gure artean halako indarrez nagusitu diren jatorrismoaren nozione ridikulo guztiak.\nFuntsean, eskuararen baratzean onttoak bezain saldoka ernatzen diren misterio anitzen artean horixe duzu ene ustez handi eta zilagaitzenetariko bat: nola mila debru makurtzen den jendea izkribatzera hain modu antikomunikativo eta astunean, bi zehe adimen duen edonork positivoki dakielarik aditz nagusia eta bere laguntzailea elkarri loturik badoaz mezua askoz argiago pasatzen dela ezenez bereizturik izkribatzen direnean. Hots, evidentzia faktiko klar eta ukaezin horren gainetik eskualdun izkribatzaile gutiz gehienak tematzen dira fagoratzera Erramun jaunak salatzen duen antolakera absurdoa eta, futituz irakurlearen ongizateaz, moldatzen dituzte beren izkribuak bururen buru emokatuak ogitartez (ogitarte deitzen omen zaie jargon linguistikoan holako egiturei).\nEtsita nago misterio horretaz argitasun bila dabilkenak ez duela zeren joan hizkuntzalariengana bainan bai aztiengana edo psikiatrengana, bi esparru horietan argitzen ahal baitira hobekienik mundu huntako jokabide irrazionalen erroak.\n1:30 PM, April 10, 2019\nDerradan azkenik aditz nagusia eta laguntzailea elkarrengandik aparte idazteak baduela haatik abantaila bat, eta da ohidura horrek txibato lan ederra egiten duela, ezen aski dugu ikustea testu batean holako pare bat egitura jakiteko gainerako testu guztia moldatua izanen dela segurik irizpide antikomunikativo ordea superraltubiano-jatorrei jarraiki, eta izanen dela, hortakoz, komunikagarritasun aldetik infumablea.\nEta nola bizia laburra den eta antzea aldiz luze, on baizik ez da begikaldi batez jakin ahal izaitea zein testu deszifratzeko lanetan ez dugun xahutu behar alferrik gure denbora mugatu bezain prezagarria.\nNB: Gaur bertan dakar Gara kazetak artikulu mamitsu bat(*) buruz eskual pinudien egoera larria eta basogintza eredu berri bat plantan jartzeko hartu beharreko urratsez. Txit gogoeta mamitsua eskaintzen daukute egileek gai horretaz, baina nik, artikula irakurri ondoren, ez dut atxiki gogoan kasik deus, zeren informazione guztia igaro baitzaut begien aurretik irristatuz bezala, informazione foku guztiak esaldi bukaeran kokatuak izaki Altube jaunaren irakaspenei txintxo-txintxo jarraiki. Funtsean, irudi zaut artikulu hori eredugarria dela eta maisuki laburbiltzen dituela egungo euskal prosaren aje eta gaitz guztiak, hainbesteradino non kartsuki gomendatzen dautzuet irakur dezazuen eta egin dezazuen hartaz gogoeta. Ikusiko duzue, neke hori hartzen baduzue, zer gisaz zainetaradino sartu zaion Hegoaldeko euskal prosari –nola gure basoetako pinuei xerrenda marroi hilgarria– nik altubianismo subliminala edo altubianismo anbientala deituko nuken eritasun beltzaren sintomatologia guztia: ogitartekoak (Erramun jaunak egun salatutako horietarik baditu diodan testu horrek bi pollitak, beherago kopiatzen dauzkitzuedanak), esaldi buruatzenak, informazionearen antolaketa kaotiko, ezfuntzional eta regresivoa, giglikokeria… Azkenean, irakurtzen duzu testu bat moldatua jende batzuez zein biziki jantzita dauden artikuluak jorratzen dituen gaietan, eta guztiarekin ere irakurle gisa ez duzu deus jasotzen baizik pasatu nahi zaizun informazionearen puxka mendre bat, idazlea gehiago bermatu delako altubianismo anbientalaren arauak betetzera ezenez eta irakurleari mezua argi eta sarkorki emaitera. Nola ulertu bestela bere ideiak irakurleari argi helarazi nahi dazkon batek honelako bi esaldi izkribatzea (ogitartekoen aferari gagozkiola beti)?:\n“Berriz ere monolaborantza eta horren ustiapen intentsiboa sustatzeko asmoz. Jakinda, gainera, ikuspegi ekonomiko huts batetik ere, eta bereziki lursail txikiak dituzten milaka jabeen kasuan, ekonomia globalizatu honetan hemengo estrategia dagoeneko EZIN DELA egur merkearen ekoizpenean OINARRITU.”\n“Hala ere, Gipuzkoaren kasuan, adibidez, ehunka jabek EZ DUTE gaixotasunak eragindako kalteak konpentsatzeko LAGUNTZARIK JASO,”\nBasogintzaren goitibeiti eta alde-ifrentzu konplikatuez gogoeta sakona egiteko ahalmena duten idazle horien burmuina nolatan ez da iristen ikustera darabiltzaten eredu prosodikoa komunikagarritasunaren porrota eta heriotza dela? Erantzun posible bakarra: altubianismo anbientalaren esklabo dira eta, sintaxi molde absurdo horren ardotan hordituak izaki, ez dute ezta imajinatzen ere posible denik gauzak izkribatzea lehentasuna emanez ez fantasiazko arau absurdo eli bati bainan komunikagarritasunari.\nGure buru argienak ere ez direlarik gauza ikusteko lau urteko haur batek ere ikus lezakena, etorkizun beltz baten beha gaude.\n1:31 PM, April 10, 2019\nXabier Errotetaren komentario hori aipatu dút hemen.\n12:37 PM, April 11, 2019\nRealitate modernorantz intentione zantzu traquetsa...


Somorrostro ikastetexeak lehenengo STEAM zientzia-azoka antolatu du — Zientzia azoka\nSomorrostro ikastetexeak lehenengo STEAM zientzia-azoka antolatu du\nSomorrostro ikastetexeak lehenengo STEAM zientzia-azoka antolatu du Elhuyarren Zientzia Azokan maiatzaren 11n aurkeztutako proiektu zientifikoez gain, beste hainbat proiektu ikus ahal izan dira. https://zientzia-azoka.elhuyar.eus/eu/albisteak/somorrostro-ikastetexeak-lehenengo-steam-zientzia-azoka-antolatu-du https://zientzia-azoka.elhuyar.eus/eu/albisteak/somorrostro-ikastetexeak-lehenengo-steam-zientzia-azoka-antolatu-du/@@download/image/Somorrostro_steam_22.jpg\nElhuyarren Zientzia Azokan maiatzaren 11n aurkeztutako proiektu zientifikoez gain, beste hainbat proiektu ikus ahal izan dira.\nMaiatzaren 16an (ostirala), STEAM azokaren lehen edizioa egin da Somorrostro Trebakuntza Zentroan. Zientzia-, teknologia-, matematika- eta arte-arloko proiektuetan parte hartzea sustatzeko, DBHko eta LHko ikasleek ikasturtean zehar egindako proiektuak aurkeztu dizkiete Muskizko San Joan Bataiatzailea ikastetxeko gainerako kideei, familiei eta Lehen Hezkuntzako ikasleei.\nGuztiek ikusi ahal izan dituzte standak; Elhuyarren Zientzia Azokan aurkeztutako proiektu zientifikoez gain, soldadura birtualeko makinak, planetario txiki bat, eta beste hainbat proiektu ikus ahal izan dira.\nHemen informazio gehiago, eta argazkiak.


Inge Zubeldia. Neurrira eta gustu handiz egindako jantziak - Tolosaldea - Tolosaldeko ataria\nInge Zubeldia. Neurrira eta gustu handiz egindako jantziak\nTolosaldeko Ataria 2018-12-12 09:06\nInge Zubeldia diseinatzaileak abenduaren 14an irekiko du estudioa Tolosako Berazubi auzoan. 19:00etan izango da inaugurazioa. Edizio mugatuko bildumekin egiten du lan, esklusibotasuna eskainiz.\nGabonetarako ateak zabaltzea aurreikusten du Inge Zubeldia alegiarrak. Izen berarekin irekiko du denda Tolosako Berazubi auzoan. Ez da soilik saltzeko gunea izango, Inge Zubeldia diseinatzailea da eta lokal horretan bertan duen tailerrean josiko ditu ondoren salduko dituen arropak.\nBilduma berria noiz bukatuko zain dago ateak behar bezala irekitzeko, jada badu inaugurazio data: abenduak 14. Denbora darama tailerrean lanean, neurrira egindako lanetan buru-belarri. Ireki aurretik, ordea, dendan saltzen jartzeko arropak prestatu nahi ditu: «Jende askok galdetu dit ea zergatik ez dudan lehenago ireki, baina inaugurazio egunean hutsa irekitzeko, nahiago dut beranduago ireki».\nEgunero erabiltzeko moduko arroparekin emango dio hasiera etapa berriari. «Egia da, adibidez, niretzako egunero erabiltzeko arropa, beste batentzat gehiegi dela, baina, gauza askorekin gertatzen da hori». Momentuz, arroparekin hasiko da. Badu buruan zapiak egiteko asmoa, eta ez du baztertzen etorkizunean osagarri gehiagorekin lan egiten hastea.\nBere diseinatzeko estiloa nahiko «erromantikotzat» du. Oinarrizko jantziekin jokatzea gustatzen zaio, baina, betiere bere ukitua emanaz. «Linea nahiko sinpleekin egiten dut lan eta detaile eguneratuago batzuk sartzen dizkiot, nire ukitua emango diotenak». Ukitua ematen dioten gauzetatik nabarmenenak lazoak eta loreak dira: «Nire diseinuaren parte dira, nahi gabe egiten ditut». Kolore pasteletara joateko ohitura du, baina, tartean-tartean sartzen ditu kolore biziago eta estanpatuak. «Zuria eta kolore pastelak ditut gogokoen».\nEdizio mugatuko bildumekin egiten du lan. Beraz, modelo batean neurri bakoitzeko arropa bakarra dago. Horrek, esklusibotasun gehiago ematen dio. Erabiltzen dituen oihalen gehiengoa Espainian fabrikatutakoak dira, hortaz, langile horiek lan baldintza duinetan aritu direla pentsatu nahi du Zubeldiak. «Kalitate aldetik ere, oihalak zaintzen saiatzen gara».\nDendan bertan josten du arropa guztia amaren laguntzaz, horretarako prestatu duen tailerrean. Neurrira ere egiten du lan, eta jende guztiarengana iristeko aukera ematen dio horrek: «Jende asko dago arropa aurkitzeko arazoak dituena, bai argalegi dagoelako, bai gizena dagoelako, edo baita beste edozein arrazoiengatik. Neurrira egiteak arazo horiek ezabatzen laguntzen du». Neurrira egiteko garaian, bezeroaren eta bere artean artean erabakitzen dute zein motatako arropa egin: «Bezeroaren gustu, morfologia eta kromatismoaren arabera egiten ditut. Aholkularitza pertsonalizatua eskaintzen diegu lehen momentutik». Horrez gain, ezkongaientzat ere neurrira egiten du lan.\nIaz hasi zen neurrira lan egiten, Kutxa Kultur Modaren egonaldi-programarako hautatu zutenean. Tabakaleran berak egindako lanak erakusteko beka moduko bat jaso zuen, eta hortik hasi zen ezagun egiten Inge Zubeldia marka. Bere marka saltzeko denda propioa irekitzea betidaniko ametsa zen, eta nahiz eta hasiera batean hain gazte irekitzeko asmorik ez izan, lana bazuela ikusita, eta asko eta ondo pentsatuta, merkatuaren uholdera salto egitea erabaki du 25 urterekin.\nAukera askoren artean Tolosa aukeratu du denda irekitzeko, zehazki Berazubi auzoko lokalean hartu du lekua. «Tolosan neurrira egiten dituzten oso gune gutxi zeudela konturatu nintzen, eta merkatua aztertu ostean, aukera ona izan zitekeela ikusi nuen. Begiak itxi, eta horixe aukeratu nuen».\nBartzelonako LCI unibertsitatean egin zituen moda eta diseinuko ikasketak. Tartean, Hanburgon pasa zuen urtebete Erasmus bekarekin. Duela bi urte amaitu zituen ikasketak, eta makina bat pasarelatan ikusi izan dira berak diseinatutako jantziak; besteak beste, 080 Barcelona, Miramar Jauregiko Moda Iraunkorreko desfilea, ANDE (finalista geratu zen Euskadiko lehiaketan), Tabakalerako Kutxa Kultur Moda, Tolosa Zuria Loretan, Bataplan eta Balenciaga Museoan.\nHelbidea: Martin Jose Iraola, 10 baxua, Berazubi Auzoa, Tolosa.\nTelefonoa: 697 52 53 68\nFacebook: Inge Zubeldia\nPinterest: Inge Zubeldia\nekonomia Alegia Tolosa


Kontsumitzaileei osasunarentzat arriskutsua den "piercing" argitsua itzultzeko eskatzen zaie. | Consumer\nKontsumitzaileei osasunarentzat arriskutsua den "piercing" argitsua itzultzeko eskatzen zaie.\nErreakzio alergikoak, asfixia mekanikoa eta intoxikazioa eragin ditzake, nikel asko duelako.\nWILDCATMA S.L enpresak, “piercing-ak” banatzen dituenak, “Banana con luz” izeneko produktua itzultzeko eskatu die kontsumitzaileei, konturatu baita eramaileen osasunerako arrisku larriak eragin ditzakeela, Albaceteko probintziako Kontsumo Zuzendaritza Nagusiak jakinarazi duenez. Piercing bat da, mihiari eta zilborrari zuzendua, eta bi botoi-pila txiki ditu. Laborategi ofizialek egiaztatu dute erreakzio alergikoak, asfixia mekanikoa eta intoxikazioa gertatzeko arriskua dagoela, nikel asko eragin baitezake, erakunde horrek dioenez.\nEnpresaren erreakzioa kontsumo-agintarien alertaren ondoren gertatu zen, irailean prebentzio-kontrol arrunten ondoren adierazitako arriskua egiaztatu ondoren.\n“Piercing” hau erosi duten pertsonek saldu zitzaien establezimendura itzul dezakete, eta hark itzuliko die produktuaren zenbatekoa.\nEra berean, Albaceteko Zuzendaritzak jakinarazi du RECKITT BENCKISER (Espainia) S.L. garbiketa-produktuen sinadurak beren produktu batzuk merkatutik kentzeko itzultzeko eskatu diela kontsumitzaileei, ontzietako fabrikazio-akatsak ikusita.\nZehazki, litro bateko “ontzi-garbigailu korala” ontziak dira, eta horien ekoizpen-kodeak ontziaren aurrealdearen behealdean aurki daitezke, zenbaki hauei dagozkie: I2274, I2276, I2275, I2277.\nArazoa da adierazitako kodeei dagozkien ontziek ez dituztela betetzen ezarritako kalitate-estandarrak, eta hori dagozkion analisiak egin ondoren detektatu da.\n“Piercing”-a bezala, erabiltzaileek produktua erosi zuten establezimenduan itzul dezakete, eta hark itzuli egingo du zenbatekoa.\narriskuak osasuna piercing-eu


Aberri Eguna dela eta, Eusko Alkartasunak ondorengo gogoeta egiten du: | EA - Eusko Alkartasuna\nHasiera » Gizartea » Aberri Eguna dela eta, Eusko Alkartasunak ondorengo gogoeta egiten du:\nAberri Eguna dela eta, Eusko Alkartasunak ondorengo gogoeta egiten du:\nArgitaratua honek egina: Prentsa Bulegoa data Api 5, 2007 honetan: Gizartea\n1.- Gure herriaren etorkizun eta herri bezala dugun eiterako une erabakior batean ospatzen dugu Aberri Egun hau. Gure herrian hainbeste itxaropen baikor sortarazi zituen eta orain egoera zail bat pasatzen ari den pake eta normalizazio politiko prozesu bat. Eusko Alkartasunak data hauetan alde guztiei, batez ere ETA eta Batasunari, eta Espainiar Gobernuari bere deialdi sutsua egin nahi die, itxaropen hori berrezar dezaten, Barajaseko atentatu ostean zapuztua, posible egingo duten aitzakiarik gabeko oinarrietan:ETA eta Batasunaren aldetik bake bide eta demokratikoen aldeko apostua erabatekoa denaren bermea. Eta espainiar presidenteak, Jose Luis Rodriduez Zapaterok, eta bere Gobernuak egoera honetan duen erantzunkizun politikoaren onarpena, ETArekin organizazio armatuaren amaiera negoziatzearen konpromezua betez. Prozesu hau saboteatu eta alderdikeri eta hauteskunde arma bihurtu nahi dutenek baldintza dezaten utzi gabe.\n2.- Aberri Eguna -Euskal Aberriaren eguna- egun hunkigarri eta ospakizunezkoa izateaz gain, berrespen nazionalerako eta gure nazioaren eta bere erabakitzeko eskubidearen aldarrikapeneako eguna ere bada. Euskaldunentzat sinbolikoki pixu handia duen data honetan, onarpen hau munduko beste herrien maila berdinean esijitzen dugu. Printzipio demokratiko berak behartzen baitie espainiar eta frantziar adskripzio nazionaletako sektoreei euskal nazioa eta bere eskubideak onartzera.\n3.- Bake eta normalizazio politikoa prozesuak berpiztua izan behar du, edozein motatako indarkeri eta inposaketaren desagerpena, eta hala nola herri honen gehiengoaren borondatearen onarpen demokratikoa lortu arte. Gauzatzeko borondatea dugun eskubidea, orain dela gutxi gure erreferentzia politikoaren, hots, Europear Batasunaren barne egin izan dituzten beste herri batzutan bezala.\n4.- Gainera, gure herriaren eredua dago jokoan. Euskal Estatu independientearen gure apostu nazionalak, gizarte eredu zehatz batean du islada: Euskal Sozialdemokrazian. Pertsona guztien aukera berdintasunean eta justizian oinarriturik dagoen eredua, ongizate kolektibo batera eramango gaituena, bai ekonomi zein gizarte arloan. Aurrekaririk gabeko ekonomi garapen mailak lortu ditugu, Euskal Herriko gizon eta emakumeen dinamismoari esker eta mugak muga, dugun autogobernu gaitasunaren barne eginiko lan onari esker. Guzti honek, behin betiko bake eta normaliazio politiko egoera batean, zalantzarik gabe maila altuagoak lortuko lituzkeen hazkunde ekonomiko bat ahalbideratu digu; horregatik, une honetan funtsezkoak jotzen ditugu euskal gizarte eta politiko eragile guztiak euskal gatazka politikoa deiturikoaren konponbidearen lorpenean.


Ekologistak Martxan taldeak ohartarazi du parke nazionaletara turismo asko joaten dela. | Consumer\nEkologistak Martxan taldeak ohartarazi du parke nazionaletara turismo asko joaten dela.\n9,6 milioi turista baino gehiagok bisitatu zituzten gune babestuak 2001ean\nEkologistak Martxan erakundeak Espainiako Parke Nazionalei eta ingurumenean duen inpaktu negatiboari buruz ohartarazi du turismo asko datorrela, gaur egun gune babestu horien Europako Eguna dela eta. Iaz 9,6 milioi turista baino gehiago bisitatu zituzten Espainiako parke naturalak.\nEkologistek erabilera publikoko planak egitearen alde egin dute, naturgune babestuek bisitarien harrera-gaitasunari buruz duten gaitasunari buruz.\nErakunde horren arabera, turista-kopurua asko hurbiltzen ari da, eta horrek eragin negatiboa du bisitatutako ingurunearen kalitatean, eremu jakin batzuetan kontzentrazioak eragiten duen presioaren ondorioz eta azpiegiturak ugaritzearen ondorioz.\nInpaktu negatibo hori gutxitzeko eta turismoa naturaren kontserbazioarekin bateragarria izan dadin lortzeko, beharrezkoa da parke bakoitzeko gune natural nagusien harrera-gaitasunari buruzko azterketak egitea.\n1909ko maiatzaren 24an, Europako lehen bederatzi parke nazionalak onartu ziren Suedian, eta Parkeen Europako Eguna ospatzeko aukeratu zen eguna. Aurtengo leloa “Turismo jasangarria natur gune babestuetan” da.\nnacionales-eu parques-eu turismoa


Arratzuko Udala - ARRATZUKO UDALAK EKITZAZ BETERIKO PROGRAMA PRESTATU DAU GABONETARAKO\nARRATZUKO UDALAK EKITZAZ BETERIKO PROGRAMA PRESTATU DAU GABONETARAKO\nArratzuko Udalak ekintza ugari prestatu dauz Gabonetarako, kultura, tradizioa eta entretenimendua batuz. Arlo kulturalan, Santo Tomas parrokian eskeiniko dan Gabon Kontzertua nabaritzen da. Bertan Portugaleteko "Danok Bat Otxote Korala"k parte harte hartuko dau, zaharrenetarikoa, herriko korua eta herriko gitarra taldeak be parte hartuko dabe. Umeentzako magia tailerra, jokoak eta Olentzeroren etorrera ez da faltako.\nArratzuko Udalak, herriko harreman sozio-kulturalak dinamizatzeko eta herriko nortasuna sendotzeko egiten duen esfortzuaren barne, egitarau zabala prestatu dau gabonetarako. Umeek eta nagusiek kulturaz, tradizioaz eta dibertsioaz gozatzeko aukera izango dabe. "Geure helburua Gabonetarako aisialdi kulturala eta entretenimenduko aukerak eskeintzea da, herritarren gustu ezberdinak asetzeko. Baina beti be geure ohituren eta euskal kulturari lotuta. Umeentzako gainera entretenimendua eskeintzea da geure asmoa, baina funtsezko helburua da euskara indartu eta normalizatzea geure nortasunaren esentzia delako", nabarmendu dau Arratzuko Alkateak, Josu Olanok.\nBarikuan, abenduaren18an, 18:30etan, herritar guztiak gonbidatzen dauz, umeak zein nagusiak, Udaletxearen inguruan Gabonetako argiak pizteko ekitaldira. Ondoren, txokolatada eskeiniko da. Gainera, udal liburutegian herriko umeen lanen erakusketa izango da. Sari banaketa be egongo da. Umeentzako meriendatxoa izango da.\nZapatuan, abenduaren19an, musikazaleentzako momentua izango da, Gabonetako kontzertu bereziaz gozatzeko aukera eskeiniko da eta Arratzuko Santo Tomás parrokian. Portugaleteko "Danok Bat Otxote Korala"k, Euskadiko zaharrenetarikoa, 1932an sortutako, bertaratutakoen aurrean euren erreperotio musikala eskeiniko dau. 83 urtez egon da martxan talde historiko hau, honek Euskal kulturaren adierazlea izaten jarraitzen dau. Sari ugari eskuratu dauz, Portugaleteko urrezko domina eta bere izenean kale bat du be bere herrian. Otxoteren zuzendari lanetan José Moises Egaña izango da. Arratzun eskeiniko dan kontzertuan, herriko koroak be parte hartuko dau, Alberto Lauzirikaren zuzendaritzapean eta Arratzuko gitarra taldeak be, Javier Gomez-ek zuzenduta (19:30h.).\nDomekan, abenduaren 20an, Meza Santua eskeiniko da Santo Tomás parrokian 12:30etan. Amaieran hamaiketakoa izango da.\nAstelehenean, abenduaren 21ean, Santo Tomas eguna, briska txapelketa jokatuko da. Parte hartzeko izena emon behar da eta 5€ ordaindu bikoteko. Saria gabon otzara bana izango da.\nEguenean, abenduaren 24an, Arratzuko neska-mutilek ilusio handiz itxarongo dabe Olentzeroari, Loiolara etorriko da 19:00etan.\nMartitzenean, abenduaren 29an, haur zein helduentzako egurrezko jolasak izango dira frontoian (17:00h-20:00h.).\nEta amaitzeko, egueztenean, abenduaren 30ean, magiarako unea izango da. 17:30etan, Arratzuko umeek magia ekitaldiaz gozatzeko aukera izango dabe, Imanol Ituino magoaren "Munduari Bira(ia) 80 trukutan" saioagaz. Ondoren, magoak magia tailarre emango dau Loiolako eskolan.


Gizarte eta Kirol animazioa eta Irakaskuntza — Ikaslan Gipuzkoa\nHemen zaude: Hasiera › Hezkuntza Eskaintza › Prestakuntza Arautua › Hezkuntza Zikloak › Gorputz eta kirol ekintzak › Gizarte eta Kirol animazioa eta Irakaskuntza\nGizarte eta Kirol animazioa eta Irakaskuntza\n• Gizarte- eta kirol-animazioko proiektuen ebaluazio-plana garatu eta erregistratzea, aplikazio-tresnak eta -sekuentzia eta lortutako datuen tratamendua eta helburua zehaztuz, hori guztia informazioaren teknologien laguntzarekin.\n• Gizarte- eta kirol-animazioko proiektua abian jartzeko kudeaketa egitea, hori sustatzeko, garatzeko eta ikuskatzeko beharrezkoak diren baliabideak eta ekintzak antolatuz.\n• Gizarte- eta kirol-animazioko programetako parte-hartzaileen forma fisikoa, gaitasun motorra eta motibazioak ebaluatzea, datuak programen planteamendurako eta atzeraelikadurarako baliagarriak izateko moduan tratatuz.\n• Banakako, taldeko, erremintako eta jolaseko gorputz- eta kirol-ekintzen irakaskuntza programatzea, parte-hartzaileen, dauden baliabideen eta jarraipen-datuen arabera, metodologia didaktikoa eta animazioko metodologia egokiena eskainiz, baita desgaitasuna duten pertsonentzako egokitzapenak ere.\n• Gizarte- eta kirol-inklusioko jarduerak programatzea, taldeen ezaugarrien, dauden baliabideen eta jarraipen-datuen arabera, eta esku hartzeko metodologia egokiena eskaintzea.\n• Gorputz- eta kirol-ekintzen eta jolasen bidezko olgeta programatzea, taldeen ezaugarrien, dauden baliabideen eta jarraipen-datuen arabera, animazioko metodologia egokiena eskainiz, baita desgaitasuna duten pertsonentzako egokitzapenak ere.\n• Era guztietako parte-hartzaileentzako gorputz- eta kirol-jarduerak eta jolasak irakasteko saioen ariketak eta atazak diseinatzea, egokitzea eta sekuentziatzea, saioetako helburuak eta faseak errespetatuz.\n• Adinekoentzako eta bazterkeria-arriskuan daudenen gizataldeentzako gizarte- eta kirol-inklusioko jardueretako ariketak eta atazak diseinatzea eta sekuentziatzea, saio edo jardueren helburuak eta faseak errespetatuz.\n• Era guztietako parte-hartzaileentzako jolas-saio edo -jardueretako ariketak eta atazak diseinatzea, egokitzea eta sekuentziatzea, programatutako saio edo jardueretako helburuak eta faseak errespetatuz, eta jardueraren eta taldearen dinamikari egokituz.\n• Jarduerak gauzatzeko beharrezkoak diren baliabideak daudela bermatzea, beharrezkoak diren espazioak, ekipoak eta materialak prestatuz.\n• Gorputz- eta kirol-ekintzen eta jolas-jardueren animatzailea.\n• Instalazio turistikoetako gau-jaien, ikuskizunen eta jolas-jardueren animatzailea.\n• Enpresa turistikoen edo erakunde publiko eta pribatuen kirol-instalazioetako gorputz- eta kirol-jardueren koordinatzailea.\n• Haurrentzako eta gazteentzako hezkuntza-aisialdiko koordinatzailea.\n• Kanpalekuen, gazte-aterpeen, kolonia-etxeen, abeletxe-eskolen, gaztelekuetako gelen eta natura-eskolen koordinatzailea.\n• Curriculumetik kanpoko jardueren koordinatzailea eskola-eremuan.\n• Kanpamendu, gazte-aterpetxe, kolonia-etxe, baserri-eskola, gaztetxe-gela, natura-eskoletako zuzendaria.\n• Animazio turistikoko sailaren burua.\n• Kirol-lehiaketa ez ofizialetako kronometratzailea, epailea eta arbitroa.\nProfesional honek arlo hauetan gauzatzen du bere jarduera: gizarte-animazioa, gorputz- eta kirol-irakaskuntza testuinguru eta adin desberdinetan, animazio turistikoa eta haur eta gazteentzako hezkuntza-aisialdiko jarduerak; eta jardueren planifikazioaz, antolakuntzaz eta ebaluazioaz arduratzen da.\nHalaber, era guztietako erabiltzaileentzako eta turismo aktiboko enpresentzako lehiaketa ez-ofizialen eta gorputz- eta kirol-ekitaldi txikien antolakuntzaz arduratu daiteke.\nitulu honen bidez ez da zuzenean inolako lanbide araututara sartzen.\n• Aisialdiko eta denbora libreko jarduerak. (140 o.)\n• Talde-dinamizazioa. (99 o.)\n• Gizarte- eta kirol-animazioa planifikatzea. (40 o.)\n• Animazio turistikoko jolasak eta gorputz- eta jolas-jarduerak. (99 o.)\n• Banakako gorputz- eta kirol-jarduerak. (231 o.)\n• Taldeko gorputz- eta kirol-jarduerak. (165 o.)\n• Erremintako gorputz- eta kirol-jarduerak. (160 o.)\n• Gizarteratzeko gorputz- eta kirol-jarduerak. (160 o.)\n• Gorputz- eta kirol-jardueren irakaskuntzaren metodología. (99 o.)\n• Gizarte- eta kirol-irakaskuntzako eta -animazioko proiektua. (50 o.)\nIES Uni Eibar - Ermua BHI Goi mailakoa A eredua Egunez\nCIFP Easo Politeknikoa LHII Goi mailakoa D eredua Egunez\nLanda inguruneko gorputz eta kirol ekintzen gidaritza